Source: http://slideflix.net/doc/1723160/etel%C3%A4-pohjanmaan-ely--keskuksen-alueella-perustetut-koste..
Timestamp: 2019-01-24 07:36:06+00:00
Document Index: 15619874

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

ETELÄ-POHJANMAAN ELY- KESKUKSEN ALUEELLA PERUSTETUT KOSTEIKOT Mervi Pienimäki
Download ETELÄ-POHJANMAAN ELY- KESKUKSEN ALUEELLA PERUSTETUT KOSTEIKOT Mervi Pienimäki
Mervi Pienimäki
ETELÄ-POHJANMAAN ELYKESKUKSEN ALUEELLA PERUSTETUT
Case Huumosenneva
Opinnäytetyön nimi Etelä-Pohjanmaan ELY-keskuksen alueella perustetut kosteikot sekä case Huumosenneva.
50 + 8 liitettä
Tämä työ on tehty Etelä-Pohjanmaan elinkeino-, liikenne- ja ympäristökeskuksen
Ympäristö- ja luonnonvarat – vastuualueen vesistöyksikön toimeksiantamana.
Vuonna 2000 astui voimaan EU:n vesipolitiikan puitedirektiivi (2000/60/EU),
jonka tarkoituksena on yhtenäistää vesiensuojelua Euroopan alueella. Direktiivi
määrittelee tavoitteeksi, että vesistöjen on saavutettava vähintään hyvä tila vuoteen 2015 mennessä. Alueellisten vesienhoitosuunnitelmien laatiminen on osa direktiivin toimeenpanoa. Työn tarkoituksena on toimia taustaselvityksenä vesistökohtaisille vesienhoidon suunnitelmille sekä kosteikkojen ja suojavyöhykkeiden
yleissuunnitelmille.
Työn tarkoituksena on selvittää, kuinka paljon ja millaisia kosteikkoja on perustettu Etelä-Pohjanmaan ELY-keskuksen toiminta-alueelle. Toiminta-alue kattaa
Etelä-Pohjanmaan, Keski-Pohjanmaan sekä Pohjanmaan. Työhön tiedot on kerätty
eri toimijoiden arkistoista, tietojärjestelmistä sekä haastatteluin. Tiedot on kerätty
paikkatietomuotoon. Työssä on tehty myös suunnitelma kosteikon perustamiseksi
Kaustiselle Nuolinen-järven rannalle.
Työssä selvisi, että selvitysalueella kosteikkoja on perustettu yli 90 kappaletta.
Yleisin syy kosteikon perustamiselle on vesiensuojelu. Tämän lisäksi luonnon
monimuotoisuus sekä riistatalous ovat perusteita kosteikon perustamiselle. Kaikista alueen kosteikoista ei kuitenkaan saatu kerättyä tietoja. Pohjanmaalla alueen
maaston tasaisuus tekee kosteikkojen perustamisesta usein haastavaa ja kallista.
Kosteikkoa perustettaessa tulee arvioida, onko se kustannustehokas ratkaisu. Kosteikot ovat jatkuvassa muutoksessa ja ne kasvavat luontaisesti umpeen, joten ne
vaativat myös huoltoa. Tulevaisuudessa onkin tärkeää pohtia, onko kustannustehokkaampaa kunnostaa jo perustettuja kosteikkoja kuin rakentaa uusia. Pitkällä
aikavälillä tehokkain ratkaisu on vähentää vesistöihin päätyviä ravinteita sekä
kiintoaineen määrää.
kosteikko, vesiensuojelu, vesienhoitosuunnitelmat,
kartoittaminen, kustannustehokkuus
Constructed Wetlands in the Region of Ostrobothnian ELY
Centre and Case Huumosenneva
50 + 8 Appendices
Name of Supervisor Riitta Niemelä
This thesis was done by the commission of the Watercourse unit at the Environment and Natural Resources section of the Centre for Economic Development,
Traffic and the Environment in Ostrobothnia (ELY). In 2000 the EU Water
Framework Directive (2000/60/EU) came into force the purpose of which is to
harmonize the protection of waters at the region of EU. The directive defines the
target that watercourses must reach at least good state until year 2015. To draw up
the regional plans for water management is a part of the directives execution. The
function of the thesis is to act as a background research for regional plans for water management and for general plans for wetlands and buffer zones.
The purpose in the thesis was to find out the quantity and the sort of wetlands that
has been built in the Ostrobothnian region of ELY Centre. The region includes
South Ostrobothnia, Central Ostrobothnia and Ostrobothnia. Information for this
thesis was from archives of different quarters, information systems and by interviews. The information was put into the GIS format. The plan to create a wetland
to Kaustinen, to the lakeside of Nuolinen was also made.
In the thesis it was found out that over 90 wetlands have been constructed in the
area. The most common reason for creating a wetland is protecting of waters. Besides this the diversity of nature and game husbandry are reasons for creating a
wetland. Information from all wetlands could not be gathered. In Ostrobothia the
flatness of the geography causes challenges and it is expensive to construct wetlands. When creating a wetland one must evaluate solutions cost-effectivity. Wetlands are in constant change and paludificate so they need also maintaining. In the
future it is important to consider if it is more cost-effective to fix already constructed wetlands than build new ones. The most effective solution in the long
term is to reduce the amount of nutrients and solids that end up to water bodies.
Wetlands, water protection, plans for water management,
charting, cost-effectivity
JOHDANTO ..................................................................................................... 4
KOSTEIKKOJEN TOIMINNAN PERIAATTEET......................................... 8
2.1 Kosteikkojen puhdistusmekanismit .......................................................... 9
2.1.1 Sedimentaatio ................................................................................ 9
2.1.2 Liuenneen fosforin adsorptio ...................................................... 10
2.1.3 Denitrifikaatio ............................................................................. 11
2.1.4 Kasvillisuus ................................................................................. 11
2.2 Kosteikkojen tavoitteet ........................................................................... 12
2.2.1 Vesiensuojelu .............................................................................. 12
2.2.2 Riista ja linnusto.......................................................................... 13
2.2.3 Muu eliöstö ................................................................................. 15
2.2.4 Kalatalous .................................................................................... 15
2.3 Kosteikkojen hoito ja seuranta ................................................................ 15
PERUSTETUT KOSTEIKOT ETELÄ-POHJANMAAN ELY-KESKUKSEN
ALUEELLA .......................................................................................................... 17
3.1 Maatalouden vesiensuojelukosteikot ...................................................... 18
3.2 Riistakosteikot......................................................................................... 24
3.3 Muut mahdolliset kosteikot..................................................................... 26
KOSTEIKKOSUUNNITELMA .................................................................... 30
4.1 Kohteen kuvaus ja tavoitteet ................................................................... 30
4.1.1 Valuma-alue ................................................................................ 31
4.1.2 Valuma-alueen maankäyttö......................................................... 32
4.1.3 Maaperä ....................................................................................... 33
4.1.4 Pohjavedet ................................................................................... 35
4.1.5 Maanomitus ................................................................................. 36
4.2 Maastotutkimukset .................................................................................. 37
4.3 Vettymisvaikutukset ............................................................................... 39
4.4 Mitoitus ................................................................................................... 39
4.5 Kosteikon rakenteet ................................................................................ 42
4.6 Hoito- ja kunnostusmenetelmät .............................................................. 43
4.7 Kustannukset ........................................................................................... 44
4.8 Tarvittavat luvat ...................................................................................... 45
JOHTOPÄÄTÖKSET JA POHDINTA ......................................................... 46
LÄHTEET ............................................................................................................. 48
Etelä-Pohjanmaan ELY-keskuksen toimialue
Kuormituksen jakautuminen lähteittäin selvitysalueella
Maatalouden sekä peruskuivatushankkeiden kosteikot
Maatalouden kosteikkojen mitoitus
Maatalouden kosteikkojen mitoitus ilman kolmea
suurinta mitoitusta
Pellon osuus valuma-alueesta
Perustetut riistakosteikot
Metsäkeskuksen perustamien kosteikkojen lisätiedot
EAKR-hankkeiden lisätiedot
Muut perustetut kosteikot
Suunnittelualueen valuma-alue
Pellon kaltevuuden vaikutus syntyvän
vesistökuormituksen määrään
Happamat sulfaattimaat valuma-alueella
Pohjavesialueet suunnittelualueen lähellä
Kiinteistöjaotus suunnittelualueella.
Maastomittauksen tulokset
Suunnittelualueen keskiosa
Suunnittelualueen reuna-alue
Taulukko 1. Perustetut kosteikot jaoteltuna tavoitteiden mukaan
Taulukko 2. Maatalouden vesiensuojelukosteikot vesistöalueittain
Taulukko 3. Maatalouden vesiensuojelukosteikot kunnittain
Taulukko 4. Nuolisen veden laatu
Taulukko 5. Maankäytön jakautuminen valuma-alueella
Taulukko 6. Suunniteltavan kosteikon mitoitusvaihtoehdot
LIITE 1. Perustetut kosteikot Etelä-Pohjanmaan ELY-keskuksen alueella
LIITE 2. Yleinen sijaintikartta 1:10 000
LIITE 3. Suunnittelualueen valuma-alue
LIITE 4. Yksityiskohtainen suunnitelmakartta
LIITE 5. Poikkileikkaus
LIITE 6. Peltojen kaltevuudet valuma-alueella
LIITE 7. EAKR-hankkeiden kosteikot
LIITE 8. Turvetuotannon kartta valumavesistä
Tietyssä ajassa tietyltä pinta-alalta virtaavan veden
Vedenjakajien toisistaan erottamat veden kerääntymisalueet.
Vesiuomassa virtaava vesimäärä sekunnissa (m3 tai
dm3).
Aineen pidättyminen kosteikkoon.
Vesistössä ylin virtaama.
Keskiylivirtaama, joka voidaan laskea vuotuisten
maksimivirtaamien arvoilla.
Vesistön alin virtaama.
Orgaaninen aine
Sisältää pääasiassa hiiltä ja vetyä. Orgaaninen aine
päätyy vesistöihin maanmuokkauksen seurauksena
sekä luonnollisena valumana.
Litorina-meren pohjaan muodostuneita rikkipitoisia
sedimenttejä. Maankohoamisen seurauksena alueet
ovat nousseet merestä. Pohjaveden pinnan laskiessa
sulfaattimaat hapettuvat, mikä aiheuttaa yleisesti vesistöjen ja maaperän happamoitumista.
Fosforin vapautuminen maaperästä tai maahiukkasista veteen.
Vedessä liuenneessa muodossa esiintyvän fosforin
kemiallinen sitoutuminen.
Eutrofoituminen
Rehevöityminen. Vesistöjen rehevöityminen johtuu
ravinteista, jotka päätyvät vesistöön esimerkiksi
maatalouden, jätevesien tai muun valunnan mukana.
Vesistöön joutuneet ja sitoutuneet ravinteet vapautuvat takaisin veteen. Esimerkiksi vesistön pohjaan
sedimentoituneet ravinteet ovat sisäistä kuormitusta.
Vesistöön tuleva kuormitus esimerkiksi maataloudesta, asumisen jätevesistä, turvetuotannosta tai teollisuudesta.
Esimerkiksi vesistön varrelle perustettu tai jätetty
kasvillisuuden peittämä vyöhyke.
Työ on tehty Etelä-Pohjanmaan ELY-keskuksen vesistöyksikköön, jonka toimialue on havainnollistettu kuvassa 1. Työn aihe on ajankohtainen, sillä alueellisissa
vesienhoitosuunnitelmissa sekä tulvariskien hallintasuunnitelmissa pidetään kosteikkoja vesiensuojelullisesti tärkeinä, mutta jo perustettujen kosteikkojen lukumäärästä ei ole tarkempaa tietoa. Kosteikkojen perustaminen on tarpeellista, sillä
luontaisten kosteikkojen lukumäärä on merkittävästi vähentynyt, kun maatalouden
ja metsätalouden seurauksena soita on ojitettu. Kosteikot ovat nykyisin yksi uhanalaisimmista luontotyypeistä. Tämä on osaltaan vähentänyt luonnon monimuotoisuutta ja veden luontaiset veden pidätysalueet ovat vähentyneet. Kosteikot toimivat monipuolisina elinympäristöinä, vesiensuojelun ja tulvasuojelun ratkaisuina
sekä ne ovat maisemallisesti ja virkistyskäytöltään monipuolisia.
Jotta Pohjanmaan alueella vesistöt saataisiin parempaan tilaan sekä tulvat hallintaan, on ratkaistava, kuinka vähentää vesistöihin päätyvää ravinnekuormitusta sekä happamilta sulfaattimailta tulevaa kuormitusta. Alueen järvistä puolet kärsii
rehevöitymisestä tai happamuudesta ja joista sekä rannikon vesistä kaksi kolmasosaa /3/. Kuvassa 2 on havainnollistettu Pohjanmaan alueen merkittävimpiä päästölähteitä fosforin, typen ja kiintoaineen osalta. Suunnitelmien kannalta oleellista
on tietää, kuinka paljon kosteikoita on alueella tällä hetkellä. Tämän jälkeen osataan arvioida, kuinka paljon näiden kosteikoiden ylläpitoon tulevaisuudessa tulee
varata rahaa, kuinka paljon uusia kosteikkoja tulee perustaa ja kuinka paljon nämä
vaativat pinta-alaa. Aihe on ajankohtainen myös siksi, että Etelä-Pohjanmaan
ELY selvittää mahdollisuuksia perustaa kosteikkoja entisistä turvetuotantoalueista. Alueella on tehty paljon kosteikkosuunnitelmia, mutta tällä hetkellä on epäselvää, mitkä niistä ovat toteutuneet. Tieto perustetuista kosteikoista on tällä hetkellä
hajallaan eri toimijoilla, joten perustettujen kosteikkojen tietojen koonti on ajankohtaista. Työssä ei käsitellä kosteikkoja, jotka ovat luontaisesti muodostuneita,
kuten entisiä savenottomonttuja tai muita painanteita, jotka ovat lopulta täyttyneet
vedellä. Työssä ei myöskään käsitellä laskeutusaltaita tai pienten pohjapatojen
muodostamia kosteikkoja. Selvityksessä on priorisoitu maatalouden monimuotoiset kosteikot sekä riistakosteikot.
Kuva 1. Etelä-Pohjanmaan ELY-keskuksen toimialue. /8/
Kuva 2. Kuormituksen jakautuminen lähteittäin selvitysalueella. /4/
Vesienhoidossa on asetettu vesiensuojelun valtakunnalliset tavoitteet siitä, että
kaikki pintavedet saavuttaisivat vähintään hyvän ekologisen ja kemiallisen tilan
vuoteen 2015 mennessä /27/. Kosteikot ovat yksi keino päästä tuohon tulokseen,
sillä ne pidättävät ravinteita, tasaavat virtaamia ja näin vähentävät myös tulvia.
Etelä-Pohjanmaan ELY-keskuksen alueella on 3 vesistöaluetta, joille on laadittu
tulvariskien hallintasuunnitelmat vuosille 2016 – 2021. Näitä ovat Laihianjoen,
Kyrönjoen ja Lapuanjoen vesistöalueet. Hallintasuunnitelmissa todetaan, että tulvien hillitsemiseksi tarvitaan toimia veden pidättämiseksi valuma-alueella pienimuotoisilla toimenpiteillä, kuten toiminnasta poistuvien turvetuotantoalueiden
muuttamisella kosteikoiksi. Tulvasuunnitelmissa esitetään yhteensä yli 1450 hehtaarin tarve veden pidättymisalueille. Lapuanjoen vesistöalueelle esitetään perus-
tettavaksi 60 kosteikkoa, Kyrönjoen vesistöalueelle 68 kosteikkoa ja Rannikkojen
ja pienten vesistöjen vesienhoidon toimenpideohjelmassa esitetään alueelle kuuluviin vesistöihin perustettavaksi yhteensä 45 kosteikkoa. Laihianjoki on yksi näistä
vesistöistä. /18; 13; 17./ Vesienhoidon suunnittelussa alueelle on asetettu tavoitteeksi, että vuonna 2021 kosteikkoja olisi yhteensä noin 586 kappaletta /30/.
Työ on jaettu kolmeen osioon. Ensimmäisessä osiossa tarkastellaan kosteikkojen
toimintaa: millaisia ovat kosteikon puhdistusmekanismit ja millaisia kosteikot
voivat olla tavoitteiltaan. Yleisesti kosteikkoja rakennettaessa tulisi kuitenkin pyrkiä tekemään siitä mahdollisimman monipuolinen, useat eri tavoitteet täyttävä.
Toisen osion tarkoitus oli selvittää Etelä-Pohjanmaan ELY-keskuksen alueelle
perustettujen kosteikkojen sijainti sekä mahdollisuuksien mukaan muita taustatietoja. Alueelta löytyi yhteensä yli 90 kosteikkoa, jonka lisäksi kymmeniä kosteikkoja oli suunnitteilla tai toteutusvaiheessa. Kosteikkojen sijainnit sekä osa tiedoista on koottu paikkatietomuotoon ArcGIS:n avulla. Tietoja voidaan näin hyödyntää
tulevaisuudessa vesienhoidon suunnittelussa. Tietoja kerättiin maatalouden vesiensuojelukosteikoista, riistakosteikoista, metsätalouden vesiensuojelukosteikoista sekä EAKR-hankkeissa toteutetuista kosteikoista. Kolmas osio on suunnitelma
kosteikon perustamisesta Kaustiselle Nuolinen-järven rannalle. Järveen kulkeutuu
huomattavia määriä kiintoainetta, jonka seurauksena järvi on mataloitunut. Aloite
kosteikon perustamiselle on tullut alueen asukkailta ja mökkiläisiltä.
Kosteikoista on tehty useita tutkimuksia, niiden toimintaa on seurattu ja tuloksia
raportoitu. Kosteikoista on tehty myös useita opinnäytetöitä, joista useissa on esimerkiksi tehty kosteikon perustamissuunnitelma. Maailmanlaajuisesti kosteikkojen toimintaa on tutkittu paljon ja niitä on toteutettu paljon erilaisiin tarkoituksiin,
kuten jäteveden puhdistamiseen, linnuston levähdyspaikoiksi tai teollisuuden valumavesien puhdistamiseen.
KOSTEIKKOJEN TOIMINNAN PERIAATTEET
Kosteikkojen toiminta perustuu vesien luontaiseen puhdistumiseen kemiallisten,
biologisten ja fysikaalisten prosessien avulla. Monivaikutteiset kosteikot pidättävät ravinteita sekä kiintoainetta, parantavat veden laatua ja tasaavat virtaamia,
toimivat monipuolisena elinympäristönä eliöille ja linnustolle, monipuolistaa viljely- ja metsämaisemaa sekä toimii metsästysalueena tai virkistysalueena. /24./ On
oltava avoveden alueita, vaihtelevaa veden syvyyttä, erilaista kasvillisuutta, paljon
rantaviivaa ja saarekkeita sekä monipuolisesti kasvillisuutta /1/. Kosteikkojen
monimuotoisin osa on rantavyöhyke, sillä siellä on pääosa kasvillisuudesta, kaloista, ötököistä sekä pohjaeläimistä. Kosteikon perustamiseen soveltuvia paikkoja ovat esimerkiksi kuivatetut järvet, turvetuotannosta poistuvat alueet, notkot,
ojat, purot tai muuten alavat maat, joihin vesi kerääntyy. Kosteikot eivät yksistään
riitä vesiensuojelun toimenpiteenä vaan ovat täydentämässä muiden toimenpiteiden vaikutusta. Viljelys- ja kuivatuskäytännöillä pystytään vaikuttamaan suuresti
aiheutuviin päästöihin. Esimerkiksi happamilla sulfaattimailla kosteikkojen vedenpidätyskyvyn ansiosta maaperä on kosteaa myös kesäisin, mikä vähentää metallien hapettumista liukenemista vesistöihin. Toisaalta esimerkiksi säätösalaojituksella päästään samaan tulokseen.
Kosteikon ympärillä oleva valuma-alue ja sen toiminnot vaikuttavat kosteikkoon
tulevien vesien laatuun. Kuormituksen määrään vaikuttavat useat tekijät: valumaalueen käyttö, kuten peltojen pinta-alan osuus, viljelykäytännöt, suojavyöhykkeet,
kasvipeitteisyys, maan kaltevuus, maalaji ja maan ravinnepitoisuudet. Maatalous
on merkittävin vesistöihin päätyvän kiintoaineen, typen ja fosforin lähde. Vuosittain 90% maatalouden aiheuttamasta kuormituksesta tapahtuu keväisin ja syksyisin. Tämä on kosteikkojen toiminnan kannalta rajoittava tekijä, sillä talvisin kosteikon puhdistusteho heikkenee, kun reaktiot hidastuvat. Kiintoaineen laskeutuminen kosteikkoon onkin tästä syystä tärkein ja luotettavin puhdistusmekanismi.
Puhdistustulokset ravinteiden pidättymisessä vaihtelevat suuresti kosteikosta riippuen. Kosteikot tulisi kuitenkin perustaa mahdollisimman lähelle paikkaa, missä
ravinteet ja kiintoaineet päätyvät vesistöön, kuten peltojen ja metsäojitusten alapuolelle. Tällöin valumavesien pitoisuudet ovat suurempia ja puhdistuminen te-
hokkaampaa. Suurien vesimäärien käsitteleminen kosteikoissa vaatii suuren pinta-alan ja erittäin tarkan suunnittelun. /24/
2.1 Kosteikkojen puhdistusmekanismit
Kosteikkojen puhdistusmenetelmät perustuvat reduktioon eli aineen pidättymiseen
kosteikkoon /24, 8/. Typpi ja fosfori ovat minimiravinteita, jotka rajoittavat kasvillisuuden määrää. Tämä on havaittavissa karuissa vesistöissä. Ihmistoiminnan
seurauksena fosforia, typpeä ja kiintoaineita vapautuu vesistöihin enemmän kuin
aiemmin, joten ongelmana useissa vesistöissä on rehevöityminen. Luontaisesti
suurin osa Suomen järvistä on niukkaravinteisia eli oligotrofisia.
Sedimentaatio on yksi tärkeimmistä ja tehokkaimmista vedenpuhdistusmekanismeista. Vesien mukana kulkeutuvaan kiintoaineeseen on sitoutunut suurin osa vesistöihin päätyvästä fosforista. Kun veden virtaus hidastuu ja ravinteikas kiintoaine laskeutuu, laskeutuvat myös siinä olleet ravinteet. Tällöin ravinteet jäävät kosteikkoon sisäiseksi kuormitukseksi eivätkä päädy vesistöihin. Sedimentaatiossa on
pääosin kyse siitä, että kiintoaineeseen sitoutunut fosfori pidättyy kosteikkoon ja
saadaan poistettua vedestä. Sedimentaation kannalta kosteikon mitoitus on erityisen tärkeä, jotta veden viipymä on tarpeeksi suuri. Sedimentaation tehokkuuteen
vaikuttaa osaltaan myös valuma-alueen maaperä. Mikäli raekoko on hyvin pieni
kuten savella, sedimentaatiota ei välttämättä ehdi tapahtua, mikäli kosteikko on
mitoitettu liian pieneksi.
Resuspensio eli ravinteiden vapautuminen sedimenteistä aiheutuu fysikaalisista,
kemiallisista tai biologisista tekijöistä. Fysikaaliset tekijät kuten veden virtaukset
ja tuulet voivat aiheuttaa sen, että laskeutunut kiintoaine vapautuu liikkeelle. Liian
pienelle virtaamalle mitoitettu kosteikko voi äkillisten suurien virtaamien aikaan
vapauttaa uudelleen liikkeelle jo laskeutunutta kiintoainetta. Kemialliset tekijät,
jotka aiheuttavat fosforin liukenemista eli vapautumista sedimentistä ovat happipitoisuus, pH, sekä raudan ja sulfaattien määrä. Anaerobisissa olosuhteissa raudan ja
fosforin yhdisteet pelkistyvät, jolloin fosfori vapautuu vesistöön. Rautaan sitoutu-
nut fosfaatti voi vapautua kahdella eri tavalla. Mikäli veteen päättyy sulfaattia, se
reagoi raudan kanssa muodostaen liukenematonta rautasulfidia. Tällöin fosfori
vapautuu. Jos veden pH nousee yli 9 esimerkiksi runsaan levätuotannon seurauksena, fosfori vapautuu yhdisteistä. Biologisista tekijöistä esimerkkinä ovat kalat.
Kalojen tonkiessa pohjaa sedimentti lähtee liikkeelle herkästi. /22/
Resuspension estämiseksi tulee kosteikko ja lietekuopat tyhjentää ajoittain kertyneestä kiintoaineesta. Tämä varmistaa sen, että kosteikon tilavuus, mitoitus ja täten virtausnopeus pysyvät otollisina sedimentaatiolle. Veden virtausta voi hidastaa
myös vedenohjauspadon avulla, jonka kautta suurimpien tulvahuippujen kautta
voi ohjata veden eteenpäin niin, ettei se mene kosteikon kautta. Resuspensiota voi
estää myös sillä, että kosteikon ja mahdollisen järven vesipinnat ovat samassa tasossa, jolloin vesipintojen nousu estää resuspensiota tulvahuippujen aikaan. /24,
40./ Veden virtausta voi hidastaa ja ohjata tasaisemmaksi veden virtaussuuntaan
nähden poikittaisilla saarekkeilla sekä kasvillisuudella, pinnan alla olevien harjanteiden avulla, tulouoman luo kaivetulla syvänteellä tai lietekuopalla tai pohjakynnyksillä, allasketjuilla ja tulva-alueilla. Samalla saadaan pidätettyä pohjaa pitkin
etenevä kiintoaines. Tällöin alapuolisen uoman ekologinen tila paranee. Etenkin
kalataloudellisesti tämä on tärkeä, jotta kutusorakot pysyvät puhtaina. Tulvaalueita voidaan hyödyntää esimerkiksi laitumina kesäisin. /24/
Tällä hetkellä suosituksena on, että maatalouskosteikkojen sedimentit sijoitettaisiin pelloille kasvien ravinteeksi /24/. Uusissa tutkimuksissa on kuitenkin todettu,
että sedimentti ei ole hyvä kasvualusta, sillä sedimentti pidättää kasveille käyttökelpoisen fosforin pois kasvien käytöstä /16/.
Liuenneen fosforin adsorptio
Fosfori esiintyy vesissä joko liukoisena tai sitoutuneena kiintoaineeseen, kasvillisuuteen tai yhdisteisiin. Fosfori on niukkaliukoista, joten suurin osa siitä on sitoutuneessa muodossa. Liukoisen fosfaattifosforin levät ja vesikasvit hyödyntävät
nopeasti ja tehokkaasti. Liukoinen fosfori voi kuitenkin adsorboitua eli sitoutua
kemiallisesti esimerkiksi raudan, alumiinin tai kalsiumin kanssa, jolloin sedimentoituu kolmenarvoista ferrifosfaattia. Tämä reaktio vaatii aerobisen ympäristön.
/22./ Hapettomat olot esimerkiksi talvisin aiheuttavat desorption, jolloin raudan ja
fosforin yhdisteet hajoavat, jolloin fosforia alkaa vapautua takaisin vesistöön.
Koska maaperässä on vain rajallisesti rautaa ja alumiinia, kosteikon teho yleensä
heikkenee iän myötä. /24/
Fosforin adsorbtion kannalta oleellista on myös maan ja veden välillä oleva fosforin tasapainotila. Mikäli maaperässä on fosforia paljon, sitä vapautuu veteen. Tästä syystä kosteikon perustaminen käytössä olleelle pellolle vaatii, että maan pinnasta poistetaan päällimmäinen ravinteikkain kerros.
Typpeä poistetaan vesistä pääasiassa denitrifikaation avulla. Denitrifikaatiossa
nitraattityppi pelkistyy kaasumaiseksi ja poistuu näin vesistöstä. Reaktio vaatii
aerobisia olosuhteita, mielellään paljon orgaanista ainetta sekä korkeaa nitraattipitoisuutta ja lämpötilaa. Tällöin reaktio toimii tehokkaasti. Näiden kriteerien täyttyessä reaktio voi jatkua rajattomasti. Kosteikko onkin hyvä sijoittaa tästä syystä
lähelle päästölähdettä. /24./ Alla olevassa reaktiossa on havainnollistettu denitrifikaatiota. Aerobisissa olosuhteissa nitrifikaatiobakteerit hapettavat ammoniummuodossa olevan typen. Tämän seurauksena muodostuu nitriittiä, joka muuttuu
hapetuksesta nitraattimuotoiseksi. /22/
NH4+ + 1,5 O2 2 H+ +H2O + NO2NO2- + 0,5 O2 NO3
Kosteikon tulouomaan ja loppuosaan sijoitettu kasvillisuus toimii tehokkaana vesiensuojelukeinona. Kasvillisuus hidastaa veden virtausta, siivilöi kiintoainetta
virtaavasta vedestä sekä vähentää tuulisuutta, mikä tehostaa sedimentaatiota sekä
vähentää eroosiota. Kasvillisuus toimii luonnollisena vesien puhdistajana kasvukautena, kun se käyttää ravinteet kasvuunsa. Tällöin kosteikko pidättää ravinteita
ja tuottaa happea veteen ja pohjasedimenttiin. Kasvien lahotessa ravinteet kuitenkin vapautuvat takaisin vesistöön. Mikäli kasvillisuuden avulla halutaan vähentää
ravinteita vesistöstä, tulee kasvillisuus niittää kasvukauden loppupuolella heinäelokuussa ja kerätä pois. Myös talvella jään päältä tapahtuva niitto vähentää veteen päätyvää ravinteiden määrää. /22./ Myös puumainen kasvillisuus sekä se, että
jotkin kasvit varastoivat ravinteet juuriinsa pidättää ravinteita /24/. Kosteikon kasvillisuuden kehittyminen kestää kuitenkin muutaman vuoden, jonka aikana ei suositella kasvillisuuden niittoa. Kasvillisuusvyöhykkeet voidaan jakaa syvän veden
kasveihin, matalan veden kasveihin sekä rannoille sijoitettuun kasvillisuuteen.
2.2 Kosteikkojen tavoitteet
Vesiensuojelu on yksi kosteikkojen tärkeimmistä tehtävistä monipuolisen elinympäristön lisäksi. Ravinne- ja kiintoainekuormitus syntyvät pääasiassa kevään tulvien sekä syksyn sateiden aikaan, jolloin virtaamat ovat suuria. Tulevaisuudessa
leutojen talvien seurauksena valunta ajoittuu myös talviaikaan.
Maatalouden vesiensuojelukosteikkojen riittävä koko on noin 1–2%
valuma-
alueen koosta. Riittävän viipymän saavuttamiseksi on kuitenkin laskettava mitoitusvirtaama. /24./ Maatalouden vesiensuojelukosteikkoja rahoitetaan valtion sekä
EU:n varoilla. Kriteerit ja tuen määrä määritellään Manner-Suomen maaseudun
kehittämisohjelmissa. Kauden 2014–2020 kehittämisohjelma on hyväksytty EU:n
komissiossa joulukuussa 2014. Kuten aikaisemmilla kausilla, tuensaajana voi olla
aktiiviviljelijä, rekisteröity yhdistys tai vesioikeudellinen yhteisö. Tuen myöntämisen edellytyksiin on tulossa muutoksia edelliseen kauteen verrattuna. Yläpuolisen valuma-alueen peltojen määrän tulee olla yli 10%. Lähtökohtaisesti kosteikon
pinta-alan on oltava yläpuolisen valuma-alueen pinta-alasta vähintään 0,5 % ja
vähintään 0,3 hehtaaria. Tätä pienempää kosteikkoa suunniteltaessa viranomaisen
vastuulla on arvioida, milloin kosteikon pinta-ala on tarpeeksi suuri. Tällaisia
poikkeuksellisia olosuhteita ovat sellaiset, kun ”kyseessä on paikallinen voimakas
maatalouden kuormitus, suojavyöhyke, luonnon monimuotoisuus- tai kosteikkoyleissuunnitelmissa esitetty kohde tai kohde, jonka ELY-keskus katsoo tehokkaaksi maatalouden vesiensuojelun tai monimuotoisuuden edistämisen vuoksi”.
Kosteikot, jotka ovat 0,3–0,5 hehtaaria voivat saada investointitukea korkeintaan
3225e/kohde, kun suurempien kosteikkojen investointituki voi olla enimmillään
11 669 e/hehtaari. /20, 219–220./ Ohjelmakaudella 2007–2013 tukiehdot olivat
hieman erilaiset. Yläpuoliseen valuma-alueeseen suhteutettuna kosteikon pintaalan tuli olla vähintään 0,5 % sekä peltojen osuuden tuli olla yli 20%. /19/
Metsätalouden kosteikkojen mitoitussuositus on vähintään 0,5% valuma-alueen
pinta-alasta. Metsätaloudesta tuleva kuormitus ei sisällä erityisen paljon ravinteita.
Ongelmana on runsas kiintoaine, humus, rauta sekä veden happamuus. Metsätalouden kosteikkojen valuma-alueet ovat pääasiassa yli 70% metsämaata. Metsätalouden kosteikkojen yleisyyttä sekä toimintaa on tarkasteltu TASO-hankkeessa.
Kahden kosteikon toimintaa seuraamalla ja mittaamalla todettiin, että kosteikot
pidättävät kiintoainetta hyvin, kun taas muut pidätysmekanismit toimivat vaihtelevasti. /12/
Muita vesiensuojelullisia kosteikkoja ovat esimerkiksi turvetuotannon vesiensuojelukosteikot sekä esimerkiksi taajama-alueiden hulevesiä tai jätevesiä käsittelevät
kosteikot. Ulkomailla jätevesiä käsittelevät kosteikot ovat yleisiä erityisesti maissa, joissa talvi ei heikennä prosessia.
Riista ja linnusto
Riistakosteikkojen tarkoituksena on toimia hyvinä pesimä-, ruokailu- ja lepoympäristöinä vesilinnuille, sorkkaeläimille sekä muulle riistalle. Riistakosteikkojen
tavoitteena on toimia myös yhtenä vesiensuojelun keinona sekä monimuotoisuuden turvaajina. /22./ Eri vesilintulajeilla on erilaiset vaatimukset elinympäristönsä
suhteen. Vaatimukset koskevat muun muassa ruoan hankintaa, pesimisaluetta,
avoimuutta ja mosaiikkimaisuutta. Esimerkiksi puolisukeltajat hankkivat ruokansa
noin puolesta metristä, kun taas kokosukeltajat sukeltavat jopa neljään metrin syvyyteen. Tämä vaatii kosteikolta monipuolisuutta; suurin osa kosteikosta on oltava matalaa alle 0,5 m syvyistä, mutta syvänteitäkin on oltava. Loivat rannat sekä
runsaat saarekkeet ja niemekkeet ovat pesimisen kannalta tärkeitä vesilinnuille.
/1./ Tällaiset piirteet tukevat myös vesiensuojelullisia tavoitteita.
Riistakosteikko tulee perustaa ravinteikkaaseen vesistöön, jossa on rehevää, vesilinnuille soveltuvaa kasvillisuutta sekä hyönteistuotantoa poikueiden ravinnoksi.
Riistakosteikolla kalat eivät kuitenkaan ole toivottavia, sillä usein ne kilpailevat
vesilintujen poikasten kanssa samasta ravinnosta. Suuret hauet myös syövät vesilintujen poikasia. Karuille ja sammaloituneille ei kannata kosteikkoa perustaa, sillä siellä edellä mainitut vaatimukset eivät täyty välttämättä edes kovalla työllä.
Tällaiset alueet voi kunnostaa esimerkiksi riekoille elinympäristöiksi. /1, 11./ Tätä
ajatusta todistaa Riistakeskuksen tekemät seurannat perustetuille kosteikoille.
Poikastuotanto on pellolle ja metsään perustetuilla kosteikoilla merkittävästi suurempaa per kosteikkohehtaari verrattuna turvemaille tehtyihin kosteikoihin. Käytöstä poistuneet turvetuotantoalueilla turvekerros on puolestaan ohentunut, joten
ne ovat myös hyviä alueita riistalinnustolle. Seurannassa havaittiin myös, että pienillä kosteikoilla poikastuotanto on usein suhteellisesti korkeampi kuin suurilla
kosteikoilla. /25/
Vesilintukosteikoille soveltuva kasvillisuus on matalaa ja avointa myös reunaalueilta. Paras kasvillisuuden ja avoveden suhde on 1:1. Monet kosteikolle toivottavat linnut välttelevät paikkoja, joissa on runsas puusto kosteikon reunoilla tai
tiheä ja korkea ilmaversoinen kasvusto. Riistalinnuille soveltuva kasvisto tarjoaa
ruokaa ja suojaa. Esimerkiksi sarakasvusto, järvikorte, palpakko, ahvenvita ja uistinvita, kilpukka, pikkulimasta ja ärviä ovat kasveja, jotka turvaavat vesilintujen
ravinnon saannin. Vesilintukosteikolle huonoja kasveja ovat järviruoko, osmankäämi, järvikaisla sekä vesirutto. /1, 24–25./ Kuitenkin on oltava myös pieniä
pensaita, jotka tarjoavat rannoilla suojaa riistalle. Vesilintukosteikoilla käytetään
välillä houkutusruokintaa, jolloin veteen ripotellaan viljaa saalislajien lisäruoaksi.
Houkutusruokinnan toteuttamisessa on oltava tarkka, jotta vesistöön ei synny turhaa ravinnekuormitusta. Kosteikon vieressä olevat riistapellot houkuttavat riistaa
alueelle. /1, 44–45/
Mosaiikkimaisuus eli erikokoiset saaret ja niemekkeet tarjoavat suojaa sekä pesimispaikkoja riistalle. Korkea kasvillisuus haittaa pesintää, joten kasvillisuuden
poistaminen esimerkiksi niittämällä on syksyisin ajankohtaista. Saarekkeet vähentävät myös petojen aiheuttamia tuhoja.
Muu eliöstö
Kosteikot ovat useiden uhanalaisten eläinten, selkärangattomien ja kasvien
elinympäristöjä /1/. Esimerkiksi Life CO-OP hankkeessa pohjaeläimistön muutoksia kosteikoilla on tutkittu. Vanhankaupunginlahdella Helsingissä on seurattu
30 vuotta pohjaeläimistöä. Seurannan perusteella voidaan todeta, että lajimäärät
ovat lisääntyneet. Tämän arvellaan johtuvan sekä sisäisen että ulkoisen ravinnekuormituksen vähentymisestä. /21./ Riistakeskuksen seurannoissa myös viitasammakkoja on havaittu perustetuilla kosteikoilla. Myös hyönteisten määrät
ovat lisääntyneet, mutta uhanalaisia lajeja ei kuitenkaan oltu kosteikolla havaittu.
Kosteikkoja suunniteltaessa on kalat huomioitava. Pääasiassa tämä tarkoittaa sitä,
että mahdolliset patorakenteet on tehtävä siten, että kalojen nousu on mahdollista
esimerkiksi luonnonmukaisia kynnyksiä pitkin. Vastaavasti erillisten kalateiden
tekeminen korvaa sen. /24, 46./ Kosteikot ovat usein niukkahappisia, joten ne eivät ole kaloille soveltuvia elinympäristöjä. Kosteikkoja voidaan perustaa myös
kasvatusaltaiksi, jolloin suunnittelussa on huomioitava tämä tarkoin /1/.
2.3 Kosteikkojen hoito ja seuranta
Kosteikkojen sedimenttivarastot suositellaan tyhjennettäväksi 2-5 vuoden välien
tai tarvittaessa useammin. Tämä ehkäisee sitä, että veden viipymä pienisi ja virtausnopeus suurenisi, jolloin kiintoaine ja siihen sitoutuneet ravinteet lähtevät
liikkeelle. Sedimentit suositellaan tällä hetkellä tyhjättäväksi peltoon /24/, mutta
uusien tutkimusten mukaan se voi olla jopa haitaksi /16/. Vaihtoehtoisia sedimentin sijoituspaikkoja olisivat esimerkiksi karjan ruokintapaikat ja suojapenkereet.
Sopiva aika sedimentin poistolle on aliveden aikaan.
Kasvillisuuden osalta seurannalle on tarvetta, jotta ehkäistään kosteikon umpeenkasvu ja pystytään turvaamaan monipuolinen kasvusto. Seurantaa on järkevä järjestää myös, jotta saadaan kartoitettua harvinaisten, silmälläpidettävien tai uhanalaisten kasvien esiintymät ja niiden muutokset.. Kosteikkojen kunnostuksen osal-
ta kasvillisuuden seurantaan ei ole olemassa standardoitua ohjeistoa. Menetelmiä
on useita: kasvustotyyppien kuviokartoitus eli kasvillisuuskartoitus, vesikasvilajien runsauden arviointi, pysyvien kasvillisuuslinjojen kasvilajiston ja kasvien runsauden selvittäminen sekä kasvillisuuden seuranta-alat. Myös ilmakuvilla saadaan
selville kasvillisuuden muutoksia. /21, 73./ Kasvillisuuden poiston tulee tapahtua
lintujen pesimäkauden päätyttyä. Kasvillisuutta poistettaessa poistetaan samalla
niihin kerääntyneet ravinteet. Kasvillisuus tulee kuljettaa pois kosteikolta. Puuston
määrää tulee myöskin tarkkailla ja rajoittaa, sillä liian ahtaat tilat karkottavat pesimälinnuston.
Kosteikkojen patorakenteet sekä penkereet tulee tarkistaa vähintään vuosittain
suurten virtaamien jälkeen, jotta mahdolliset viat ja heikkoudet pystytään korjaamaan ajoissa. Rakenteiden tarkistus on tärkeää etenkin ensimmäisinä vuosina, sillä rakenteet painuvat hieman. Mahdollista eroosiota tulee myös tarkkailla.
PERUSTETUT KOSTEIKOT ETELÄ-POHJANMAAN ELYKESKUKSEN ALUEELLA
Tarkoituksena oli selvittää Etelä-Pohjanmaan ELY-keskuksen toiminta-alueella
perustettujen kosteikkojen sijainti ja lukumäärä valuma-alueittain sekä kunnittain,
niille asetetut tavoitteet, mitoitusperusteet kuten pinta-ala, mitoitusvirtaama ja peltoprosentti, miten kosteikkoa seurataan ja huolletaan sekä kuinka monen maanomistajan alueella kosteikkoja on ja millaisia sopimuksia heidän kanssaan on tehty. Kartoituksessa on otettu huomioon vain suunnitellut, tietoisesti rakennetut kosteikot. Kooste löytyneistä kohteista on liitteessä 1. Alla olevaan taulukkoon 1 on
koottu löydetyt kosteikot niiden tavoitteiden mukaisesti. Maatalouden kosteikoille
on tehty myös erillisiä hoitosopimuksia, joten myös niistä voimassaolevien lukumäärä on merkitty taulukkoon. Kosteikot on voitu perustaa aiemmin omalla kustannuksella tai tukien avulla. Yhden hoitosopimuksen tiedetään päättyneen. Kyseinen kohde on merkitty kuitenkin karttaan kohtaan ”muut kosteikot”.
Ensisijaisina selvityskohteina ovat olleet maatalouden vesiensuojelukosteikot sekä
riistakosteikot. Näistä on pyritty keräämään tiedot kattavammin kuin muista kohteista. Toteutetut kosteikot on kartoitettu tiedusteluilla sekä arkistojen ja tietojärjestelmien tutkimisella Metsäkeskukselta, Riistakeskukselta, Pohjanmaan ja EteläPohjanmaan Elinkeino-puolelta sekä eri tahoilta ELY-keskuksen Ympäristö- ja
luonnonvarat –vastuualueelta. Lopputuloksena tiedot on koottu paikkatietomuodossa ArcMapiin, jonne merkittiin eri tahojen toteuttamat kosteikot. Pääasiassa
perustetut kosteikot voidaan jaotella siten, että E-puolelta on saatu tieto maatalouden monivaikutteisista kosteikoista, Riistakeskukselta riistakosteikkojen tiedot
sekä Metsäkeskukselta metsätalouteen ja yleiseen vesiensuojeluun liittyvät kosteikot sekä muutamia turvetuotannon kuormitusta vähentäviä kosteikkoja. Karttoihin on merkitty myös ne kosteikot, jotka tullaan toteuttamaan lähivuosien aikana. Näitä on muutamia.
Taulukko 1. Perustetut kosteikot jaoteltuna tavoitteiden mukaan.
maatalouden kosteikot
joista hoitosopimuksia
peruskuivatushankkeet
metsätalouden kosteikot
EAKR- hankkeiden kosteikot
muut kosteikot
97 kosteikkoa
3.1 Maatalouden vesiensuojelukosteikot
Maatalouden kosteikot ovat tässä selvityksessä priorisoitu, joten ne on saatu kartoitettua lähes täysin. Tietoja on analysoitu myös laajemmin, kuin muiden kosteikkojen osalta. Osiota varten on tarkasteltu Pohjanmaan ja Etelä-Pohjanmaan
ELY-keskuksen elinkeino-puolen maaseutuyksikön arkistoja sekä selvitetty asiaa
ympäristö-puolen vesistöyksikön tulvasuojelu- ja kuivatusryhmältä. Ennen vuotta
2011 tehtyjä suunnitelmia ei ollut saatavissa. Tätä vanhempien kosteikkojen pintaalat sekä sijainti on saatu selville maaseutuyksikön käyttämästä tukiohjelmasta
tulostetuista raporteista.
Etelä-Pohjanmaan ELY-keskuksen alueella on toteutettu vuodesta 1995 lähtien 29
maatalouden kosteikkoa. Näiden lisäksi ELY-keskus on antanut myönteisen tukipäätöksen 5 kosteikolle, jotka toteutetaan todennäköisesti vuoteen 2015 mennessä.
Näiden lisäksi 2 peruskuivatushankkeen kosteikkoa tulee toteutumaan. Pohjanmaan ELY-keskuksen alueella on toteutettu 4 kosteikkoa, joiden lisäksi 2 kosteikkoa on saanut myönteisen tukipäätöksen. Yhteensä selvitysalueella on perustettu
34 kosteikkoa ja todennäköisiä kosteikkoja on 9. Lähivuosina alueella tulee olemaan yhteensä noin 43 kosteikkoa. Yksi kohde on luokiteltu maatalouden kosteikoksi, mutta samalla se toimii myös riistakosteikkona. Yksi kohteista on perustettu EAKR-hankkeessa, mutta toimii maatalouden kosteikkona ja täyttää tukieh-
dot, joten se on luettu maatalouden kosteikoksi sekä EAKR-hankkeessa perustetuksi kosteikoksi.
Kuva 3. Maatalouden sekä peruskuivatushankkeiden kosteikot.
Mikäli vierekkäisille peruslohkoille on perustettu kosteikko ja kosteikot on toteutettu yhtenä kosteikkona, on se laskettu ja merkitty karttaan vain yhdeksi. Tällaisia
tapauksia on alueella yhteensä 5. Tällöin ne on myös merkitty yhdellä pisteellä
karttaan. Mikäli samalla maatilalla on useampi kosteikko, mutta ne ovat selkeästi
eri kosteikkoja, on ne laskettu kaikki omiksi kosteikoikseen. Kosteikkojen lukumäärä on esitelty alla taulukoissa 2 ja 3 vesistöalueittain sekä kunnittain. Näissä
taulukoissa myös todennäköisesti toteutuvat kosteikot ovat näissä taulukoissa las-
kettu mukaan. Koska oppilaitoksen toteuttaman kosteikon tarkempaa sijaintia ei
työn aikana saatu selville, sitä ei ole sijoitettu taulukkoon 2.
Taulukko 2. Maatalouden vesiensuojelukosteikot vesistöalueittain.
Maalahdenjoen vesistöalue
Kimo Ån vesistöalue
Närpiönjoen vesistöalue
Laihianjoen vesistöalue
Kovjoen vesistöalue
Kälviänjoen vesistöalue
Lapväärtinjoen vesistöalue
Perhonjoen vesistöalue
Kruunupyynjoen vesistöalue
Perämeren rannikkoalue
Teuvanjoen vesistöalue
Ähtävänjoen vesistöalue
Lestijoen vesistöalue
Purmojoen vesistöalue
Kokemäenjoen vesistöalue
Lapuanjoen vesistöalue
Kyrönjoen vesistöalue
Taulukko 3. Maatalouden vesiensuojelukosteikot kunnittain.
maatalouden kosteikot yhteensä
+ peruskuivatushankkeet
Toholompi
Pedersöden
Muita lisätietoja kosteikoista saatiin vaihtelevasti. Yksityisten maanviljelijät ovat
perustaneet 27 kosteikkoa, yhdistykset 6 kosteikkoa. Yksityiset viljelijät tulevat
perustamaan todennäköisesti vuoden 2015 mennessä vielä 7 uutta kosteikkoa ja
yhteisöt 2 kosteikkoa. Näiden kohteiden lisäksi 1 oppilaitos on perustanut 1 kosteikon, mutta siitä ei saatu tarkempia lisätietoja. Yksi yhdistyksistä on perustanut
3 kosteikkoa. Pääasiassa kosteikot on perustettu omalle maalle (18 kpl) ja loput
(10) kpl maista on vuokralla. 14 kosteikon maanomistussuhteita ei saatu selville.
Yhdistysten perustamat kosteikot on perustettu vuokramaille ja tällöin maanomistajat pääasiassa vuokrasivat maansa vastikkeetta kosteikon perustamista varten.
Ainakin kaksi yhdistystä oli perustettu, jotta kosteikkojen perustamiseen olisi
mahdollista saada tukea. Vuokraajien yleisenä ehtona oli, että vuokraajat vastaavat maa-alueen hoidosta. Yhdessä tapauksessa maan vuokra oli vain nimellinen eli
20e vuodessa. Mikäli yksityinen viljelijä perusti kosteikon vuokraamalleen maalle, vuokrakustannuksia kosteikon vaatimalta pinta-alalta ei ole eritelty, vaan on
ilmaistu kaiken vuokratun pellon vuokra. Yhdessä tapauksessa maanomistaja oli
vuokrannut pellot vastikkeetta viljelijälle. Tässä syynä on todennäköisesti se, että
maanviljelijöiden on helpompaa perustaa kosteikko ja saada siihen tukea.
Tiedot kosteikkojen mitoituksesta saatiin selville 21 kosteikolta. Mitoitus valumaalueen suhteen vaihtelee huomattavasti. Mitoitukseltaan pienimmät kosteikot ovat
≤ 1% valuma-alueesta ja näitä on yhteensä 5. Suurin osa kosteikoista on mitoitettu
1,5–10 prosenttia valuma-alueen koosta. Mitoitukseltaan suurimmat kosteikot
ovat yleensä valuma-alueeltaan pieniä, jolloin suuren mitoituksen saaminen vaatii
vähemmän pinta-alaa.
Maatalouden monimuotoisia kosteikkoja on perustettu tai tullaan perustamaan yhteensä noin 120 hehtaaria selvitysalueelle. Valuma-alueet ovat pääasiassa kooltaan
20–195 hehtaaria. Suuri valuma-alue on noin 540 hehtaaria ja pienin on 9 hehtaaria. Kosteikkojen mitoitusta suhteessa valuma-alueen kokoon on havainnollistettu
kuvissa 4 ja 5. Mitoitus on laskettu jakamalla kosteikon pinta-ala valuma-alueen
pinta-alalla. Täten saadaan selville, kuinka monta prosenttia kosteikko on valumaalueesta. Kuvaan 4 on otettu mukana kaikki mitoituksen osalta kerätyt tiedot, jolloin nähdään kokonaiskuva alueen maatalouden kosteikkojen mitoituksesta. Kuvassa 5 puolestaan on tiedoista otettu pois kaksi mitoitukseltaan suurinta kosteikkoa, jotta pystytään tarkemmin tarkastelemaan kosteikkojen mitoituksia. Suurin
osa kosteikoista on mitoitukseltaan yli 2% valuma-alueesta. Pellon osuus valumaalueesta selvisi 23 kosteikon osalta (kuva 6.)
Kosteikkojen mitoitus (1)
Kuva 4. Maatalouden kosteikkojen mitoitus.
Kosteikkojen mitoitus (2)
Kuva 5. Maatalouden kosteikkojen ilman kanta suurinta mitoitusta.
Pellon osuus valuma-alueesta (%)
Kuva 6. Pellon osuus valuma-alueesta.
Etelä-Pohjanmaan ELY-keskuksen alueella ei ole vielä toteutettu peruskuivatushankkeiden yhteydessä kosteikkoja. Kaksi tällaista kohdetta on kuitenkin todennäköisesti lähivuosina tulossa ja ne on myös merkitty karttaan todennäköisesti toteutuvina kosteikkoina. Peruskuivatushankkeiden yhteydessä toteutettavat kos-
teikot rahoitetaan Maatilatalouden kehittämisrahasto MAKERAn varoilla PETUtukena eli peruskuivatus-tukena. Kuivatushankkeiden yhteydessä toteutettu kosteikko tai laskeutusallas lukeutuu harkinnanvaraisiin ympäristönsuojelu- ja hoitotoimenpiteisiin. Tällöin voi saada valtion avustusta 100% harkinnanvaraisena
avustuksena peruskuivatustoiminnan tukemisesta annetun lain (947/1997) ja asetuksen (530/1998) mukaan /15, 4§-8§; 2/. Kuivatushankkeen yhteydessä toteutettavaa kosteikkoa varten on perutettava vesilain 5 luvun 24§ mukainen ojitusyhteisö, mikäli sitä ei jo ole /14/. Kosteikolle myönnettävä tuki ei vaikuta muuhun peruskuivatushankkeessa maksettavan tuen määrään /15/. Kosteikon perustamisen
on oltava myös taloudellisesti järkevä:
”Tuen myöntämisen edellytyksenä on, että peruskuivatushankkeen kustannukset ovat kohtuulliset hankkeella saavutettavaan hyötyyn verrattuna.
Tällaisena hyötynä otetaan huomioon vesilaissa tarkoitetun ojituksesta
saatavan hyödyn lisäksi hankkeesta aiheutuva välitön ja välillinen hyöty
erityisesti ympäristölle ja yhdyskuntarakenteelle.” /15, 7§./
Peruskuivatushankkeissa kosteikon mitoitukselle ja pellon pinta-alalla ei ole tarkkoja vaatimuksia, toisin kuin Manner-Suomen maaseudun kehittämisohjelmien
tukiehtojen mukaan perustetuilla maatalouden kosteikoilla.
3.2 Riistakosteikot
Riistakeskus, riistanhoitopiirit sekä metsästysseurat ovat merkittävimpiä riistakosteikkojen rakennuttajia ja suunnittelijoita. Maanomistajat ja alueen metsästysseurat ovat kuitenkin vastuussa kosteikkojen hoidosta. Riistakeskuksen rooli riistakosteikkojen perustamisessa on pääasiassa kartoittaa kosteikolle varattu paikka ja
todeta, onko kohde sopiva kosteikon perustamiselle ja millaisen siitä voisi tehdä.
Riistakeskus osallistuu tarvittaessa suunnitteluun sekä rahoitukseen, mutta pääasiassa kosteikon perustaminen jää maanomistajan vastuulle. Riistakeskuksella on
tällä hetkellä Kotiseutukosteikko Life+ -hanke, joiden kosteikot riistakeskus
suunnittelee itse. Näitä kohteita on alueelle tulossa 4, joista 3 on valmiita ja 1
valmistuu vuoden 2015 aikana, kun Isonkyrön Tursonnevalla jatketaan keväällä
kunnostustoimenpiteitä. /26/
Riistakeskus jakaantuu kahteen toimialueeseen selvitysalueella. RannikkoPohjanmaan toimialue käsittää lähes kokonaan Pohjanmaan maakunnan. Pohjanmaan toimialueeseen kuuluvat Etelä-Pohjanmaan sekä Keski-Pohjanmaan maakunnat. Merkittävä osa perustettujen riistakosteikkojen suunnitelmista on CDrompuilla, eikä nykylaitteilla niitä enää saa luettua. Tästä syystä tarkempia tietoja
ei tätä selvitystä varten ollut mahdollista saada. Riistakosteikkoja saatiin selville 5
kappaletta. Perustettujen kosteikkojen tiedot on saatu Juha Heikkilältä puhelimitse. Hänen mukaansa useat perustetuista kosteikoista todennäköisesti kaipaisivat
kunnostusta, sillä monet niistä ovat unohtuneet ja jääneet hoitamatta. Kosteikoista
monet ovat olleet umpeenkasvaneita vesialueita ja kosteikot on toteutettu kaivamalla ja kasvillisuuden poistolla. /6./ Kuvaan 7 on merkitty erikseen Kotiseutukosteikko Life+ -hankkeessa rakennettavat kosteikot ja muut riistakosteikot. Riistakosteikkoja löytyi yhteensä 8 kappaletta.
Mikäli Riistakeskus on ollut toteuttajana, maanomistajien kanssa on tehty sopimukset kosteikon perustamisesta ja siitä, ettei korvauksia makseta kosteikon perustamisesta. Kosteikkojen huollosta vastaavat maanomistajat tai paikalliset metsästysseurat. Rannikko-Pohjanmaan toimialueella Riistakeskus ei ole ollut rahoittamassa kosteikkoja. Jos riistakosteikkoja on alueella tehty, ne on toteutettu metsästysseurojen omalla rahoituksella. /23/
Kuva 7. Perustetut riistakosteikot.
3.3 Muut mahdolliset kosteikot
Edellä mainittujen kohteiden lisäksi ainoastaan metsätalouden sekä EAKRhankkeissa toteutetut kosteikot on kartoitettu tässä osiossa. Turvetuotannon ja teollisuuden vesiensuojelukosteikot sekä mm. jätevesiä käsitteleviä kosteikkoja ei
ole sijoitettu kartalle tai selvitetty tarkemmin. Metsäkeskuksen hankekansioita
tarkasteltiin vain pintapuolisesti ja poimittiin osa kosteikoista kartalle. Syynä tä-
hän oli se, että näiden hankkeiden tiedot ja kohteiden sijainti ovat arkistoituna
vain paperisessa muodossa. Suuren työmäärän vuoksi näistä kosteikoista ei ole
tarkempia tietoja. Nykyisin hankkeet tallennetaan heti sähköiseen muotoon, joten
tulevaisuudessa tiedot on helpompi tarvittaessa koostaa. Metsätalouden kosteikkoja on perustettu myös Otso Metsäpalveluiden toimesta 8 kappaletta. Näistä kosteikoista ei ole tarkempia tietoja, ne on sijaintitietojen perusteella laitettu paikkatietomuotoon. /31./ EAKR-hankkeiden kosteikoista löytyi tietoja vaihtelevasti.
Selvitetyt kohteet on merkitty paikkatietomuotoon.
Metsäkeskuksen metsäluonnon hoitohankkeissa on rakennettu kosteikkoja ja laskeutusaltaita vuodesta 1998 lähtien. Suurin osa näistä on toteutettu KEMERAtuella. Tämän lisäksi muutamissa hankkeissa on rahoittajana ollut erinäisiä hankkeita, turvetuottajia tai energiayhtiöitä. Matti Seppälän (MK) antamien tietojen
perusteella voidaan arvioida, että kosteikkoja tai laskeutusaltaita on rakennettu
noin 60 hoitohankkeessa. Osa kosteikoiksi luokitelluista kohteista oli arkistotarkastelun perusteella kosteikon ja laskeutusaltaan välimuotoja sekä osa vanhimmista kosteikoista muistuttaa enemmänkin laskeutusaltaita. Metsäluonnon hoitohankkeissa merkittävin tavoite oli metsätalouden aiheuttama vesistökuormituksen vähentäminen. Taustalla oli joissakin tapauksissa myös turvetuotantoalueelta tai
maatalousalueilta tulevan kuormituksen vähentäminen. Usein rakennetun kosteikon tai laskeutusaltaan lähiympäristöstä oli inventoitaessa löydetty arvokkaita
pienvesistöjä. /11./ Voidaankin todeta, että Metsäkeskus on selvitysalueen merkittävin kosteikkojen ja laskeutusaltaiden toteuttaja.
Metsäkeskuksen perustamia kosteikkoja kirjattiin paikkatietomuotoon 17 kappaletta. Näistä kirjattiin ylös tietojen myöhempää käyttöä varten myös kohteen nimi,
mutta ei tarkempia tietoja (kuva 8.) Kohteet löytyvät kartalta kuvasta 10. TASOhankkeessa tehtyjen haastattelujen ja kyselyjen perusteella kosteikkoja oli toteutettu ennen hankkeen päättymistä Pohjanmaan alueella noin 15 kappaletta sekä
Etelä- ja Keski-Pohjanmaan alueella yhteensä noin 28 kappaletta. /7./ Yleisesti
Metsäkeskuksen käytännöistä selvisi, että ennen töiden aloittamista maanomistajilta pyydetään kirjallinen lupatöiden aloittamiseen. /11/
Kuva 8. Metsäkeskuksen perustamien kosteikkojen lisätiedot.
Euroopan aluekehittämisrahaston tukemia kosteikkoja on kartoitettu EAKRhankkeista vastaavilta henkilöiltä sekä arkistoista. Kaudelta 1995-1999 olleita arkistoja ei pystytty tutkimaan, sillä ne ovat yli 10 vuotta vanhoja, jonka vuoksi ne
on jo tuhottu. Myös EAKR-hankkeiden tiedot ovat niin hajallaan, että tarkempien
tietojen kerääminen olisi ollut pitkä prosessi. ELY-keskuksen arkistoissa on satunnaisia tietoja hankkeissa perustetuista kosteikoista, mutta suurin osa hankkeiden tiedoista on toteuttajilla, kuten kunnilla ja kyläyhdistyksillä. EAKR-varoilla
on rahoitettu sekä kosteikkojen toteutuksia että suunnitelmia. Tällöin kosteikon
toteutus on jätetty esimerkiksi toiselle hankkeelle tai metsäkeskukselle myöhempään toteutukseen. /9./ Tällaiset kohteet eivät ole kartassa EAKR-hankkeina. Toteutettuja kosteikkoja löytyi 15 kappaletta, niiden tiedot on koottu paikkatietomuotoon ArcMap:iin lisätietoineen (kuva 9.) Yksi kohteista tiettävästi toimii maatalouden kosteikkona ja on laskettu myös sellaiseksi. Perustettuja kosteikkoja löytyi Etelä-Pohjanmaan ja Keski-Pohjanmaan maakuntien alueilta. Pohjanmaan
maakunnan alueella ei ole tiettävästi toteutettu kosteikkoja EAKR-hankkeina.
Liitteessä 7 on esitelty maakunnittain ne EAKR-hankkeet, joissa on toteutettu
kosteikkoja. Tämä helpottaa tulevaisuudessa EAKR-hankkeissa perustettujen kosteikkojen kartoittamista, mikäli se koetaan tarpeelliseksi.
Kuva 9. EAKR-hankkeiden lisätiedot.
Kuva 10. Muut perustetut kosteikot.
Suunnittelualueen maanomistaja on kiinnostunut perustamaan alueelle kosteikon
ja on ollut asiasta aikaisemmin yhteydessä VYYHTI-hankkeeseen, jonka kautta
kosteikon suunnittelu tuli osaksi tätä opinnäytetyötä. Kosteikon suunnittelussa on
huomioitu luonnonmukaisen vesistösuunnittelun ja rakentamisen periaatteet.
4.1 Kohteen kuvaus ja tavoitteet
Suunnittelualue sijaitsee Keski-Pohjanmaalla Kaustisen kunnassa Nuolinen-järven
rannalla. Suunnittelualue on Perhonjoen vesistöalueella Ullavanjoen ala-osan valuma-alueella 49.051. Tarkempi sijainti ilmenee liitteestä 2. Kosteikon yläpuolisen valuma-alueen pinta-ala on 462 hehtaaria (kuva 11.) Kiinteistön omistajan
kosteikolle varaaman paikan pinta-ala on noin 5,3 hehtaaria, josta maaston korkeuserojen vuoksi kosteikolle soveltuvaa alaa on noin 1,7 hehtaaria.
Alueen itäisin osa on melko jyrkkää. Tällä hetkellä suunniteltavalla alueella on
kaksi laskeutusallasta, joiden pinta-ala on yhteensä noin 600 m2 eli 0,06 ha ja tilavuus noin 900 m3. Altaat on tyhjennetty viimeksi marraskuussa 2014. Alue on
karua ja kuivaa rämettä, jolla esiintyy muun muassa suopursua, isovarpurämettä,
kitukasvuista mäntyä, vaiveroa, lakkaa, puolukkaa, tupasvillaa sekä erilaisia rahkasammalia. Reunoilla räme vaihettuu kangasrämeeksi. Suunnittelualueella ei ole
kartoitettu, onko alueella mahdollisesti uhanalaisia tai muita luokiteltuja lajeja.
Ennen suunnittelun aloittamista pidettiin yhteinen kokous paikallisten asukkaiden,
VYYHTI-hankkeen ohjaajan Satu Järvenpään sekä ELY-keskuksen Susanna Airiolan kanssa. Maanomistajien ja mökkiläisten mukaan Nuolisen ongelmana on
kiintoaineen kulkeutuminen vesistöön ja täten järven hidas mataloituminen ja umpeen kasvu. Järveltä otettujen vesinäytteiden perusteella (taulukko 4) voidaan sanoa, että järvenfosforipitoisuuden perusteella järvi voidaan luokitella reheväksi.
Luonnontilaisten vesien typpipitoisuus on alle 500 µg/l, kun taas Nuolisella se
vaihtelee välillä 520-860 µg/l. Järven vesi on hapahkoa, mikä saattaa johtua happamista sulfaattimaista. Perustettavan kosteikon tavoitteiksi voidaan asettaa ylei-
sen vesiensuojelun sekä riistatalouden edistämisen. Mahdollista kosteikkoa voitaisiin hyödyntää myös kasteluveden varastona.
Taulukko 4. Nuolisen veden laatu.
24.7.2014 2.10.2013 9.1.1978 23.2.1976 5.8.1965 2.2.1965
2600,0 2100,0
Hapen kyllästysaste
kyll.%
Happi, liukoinen
Kemiall. hapen kulutus
1500,0 1300,0
Suunnittelualueen valuma-alue on noin 462 hehtaaria. Se koostuu kahdesta osasta.
Suuremman valuma-alueen pinta-ala on noin 406 hehtaaria ja pienemmän valumaalueen pinta-ala on noin 56 hehtaaria. Pienempi valuma-alue sijaitsee turvetuotantoalueiden välissä ja vedet johdetaan kohti etelää pumppaamalla (kuva 11.) Kosteikon sijaintia on havainnollistettu yleisellä sijaintikartalla myös liitteessä 2.
veden virtaussuunta
[Sijoita lähde tähän.]
Kuva 11. Suunnittelualueen valuma-alue.
Valuma-alueen piirteitä on havainnollistettu ArcMapin VALUE-työkalun avulla
sekä itse digitoimalla korkeuskäyristä. VALUE-työkalu ei ole tarkka Pohjanmaalla, sillä maaston tasaisuuden, ojitusten sekä mahdollisten pumppaamoiden tai eritasoliittymien vuoksi valuma-alueet ovat välillä melko vaikeasti hahmotettavissa.
Turvetuottajalta saatiin kartta, joka selventää valuma-alueen rajausta. Turvetuotantoalueiden kuivatusvedet laskevat pohjoiseen kohti Ullavanjokea, eikä turvetuotannon vesiä tule suunnittelualueelle.
Valuma-alueen maankäyttö
Suunnittelualue ei ole asemakaavoitettu eikä alueella ole yleiskaavaa. Maakuntakaavassa alueella ei ole merkintöjä. /10./ ArcMapin ja saadun valuma-alueen kartan perusteella tutkittiin maankäytön jakautumista valuma-alueella (taulukko 5.)
Puolet valuma-alueesta on metsää, jonka lisäksi 42% on avointa suota. Tämän
lisäksi alueella on peltoa noin 6,5% , yksi järvi sekä hieman rakennettuja alueita.
Taulukko 5. Maankäytön jakautuminen valuma-alueella.
Pinta-ala Rakennetut
alueet (ha)
Metsät sekä avoimet
kankaat (ha)
Maatalousalueet (ha)
Avoimet suot
Käytössä olevat pellot (ha)
Avosuot (ha)
Järvet (ha)
Turvetuotantoalueet (ha)
Peltojen kaltevuudet valuma-alueella ovat pääasiassa 0–0,5 %, mutta alueella on
kaltevuudeltaan 3–6% peltoja. Mitä suurempi pellon kaltevuus on, sitä enemmän
aiheutuu eroosiota ja kiintoaineen liikkumista /24/. Tämä tarkoittaa myös sitä, että
kiintoaineeseen sitoutunut fosfori lähtee veden virtauksen mukana. Peltojen kaltevuuden vaikutuksia on havainnollistettu kuvassa 12.
Kuva 12. Pellon kaltevuuden vaikutus syntyvän vesistökuormituksen määrään.
/24, 16/
Maastokäynnin perusteella voidaan todeta, että suunnittelualue on karua rämettä.
Maaperäkarttojen perusteella suunnittelualueen pinnalla oleva turvekerros on noin
1 metrin paksuinen, jonka alla on karkearakeinen ja sekalajitteinen maalaji, josta
päälajitetta ei ole selvitetty. On siis mahdollista, että valuma-alueella on savea ja
muuta hienojakoista materiaalia, joka kulkeutuu herkästi valumavesien mukana.
Tämä on huomioitava eroosiosuojauksessa sekä kosteikon muodoissa. Muualla
valuma-alueella maaperä on sekalajitteista sekä karkealajitteista maalajia. Noin
100 hehtaarin alueella maanpinnalla on ohut (<1m) turvekerros, joka on ojitettu.
Tämän seurauksena kiintoainekuormat ovat melko suuria alueella.
Alue on entistä Litorina-vaiheen aikana merenpohjaa, joten suunnittelualueen läheisyydessä on tehty kartoituksia happamien sulfaattimaiden määrittämiseksi. Lähin mittauspiste sijaitsee suunnittelualueen rajalla. Kyseisessä kohdassa mittausten mukaan sulfidikerroksen syvyys maanpinnasta on 0-1.0 metriä. Kartoitus on
tehty 3 metrin syvyydeltä. GTK on arvioinut happamien sulfaattimaiden esiintymistodennäköisyyden kohtalaiseksi suunnittelualueella sekä yläjuoksun peltojen
alueella (kuva 13.) Muualla todennäköisyys on pieni tai hyvin pieni. /5./ Happamien sulfaattimaiden kannalta on hyvä, että kosteikko pitää pohjaveden pinnan
lähialueella korkeammalla. Kaivusyvyys on kuitenkin niin suuri, että happamia
sulfaattimaita kaivettaisiin pois kosteikon alta. On myös mahdollista, että kaivamisen yhteydessä kosteikkoon rajautuvat sulfaattimaat paljastuvat ja hapettuvat.
Kartoituspiste
Kohtalainen todennäköisyys sulfaattimaiden esiintymiselle
Kuva 13. Happamat sulfaattimaat valuma-alueella.
Suunnittelualueen läheisyydessä on kaksi pohjavesialuetta (kuva 14.) Lähimmillään pohjavesialueen raja on noin 100 metrin etäisyydellä. Pohjoisessa oleva pohjavesialue on peltokydön pohjavesialue ja etelässä oleva pohjavesialue on Keminacken. Peltokydönharju on I-luokan pohjavesialue, eli vedenhankintaa varten
tärkeä pohjavesialue. Pohjaveden korkeus on mitattu kerran 15.9.1993, mikä ei
anna luotettavaa kuvaa tämän hetken pohjaveden pinnankorkeudesta. Vedenkorkeus oli +56,26 m korkeustasolla N2000. /29./ ”Pohjaveden päävirtaussuunta on
pohjoisesta etelään ja pohjavesi purkautuu pääosin Köyhäjokeen. Jonkin verran
pohjavettä purkautuu harjun länsipuoleiselle suo- ja peltoalueelle.” Keminacken
on II-luokan pohjavesialue, josta ”Pohjavettä purkautuu ympäröiville suoalueille
sekä Emmesträsketiin.” Mikäli suunnittelualueelle päätetään perustaa kosteikko,
on alueella suotavaa tehdä maaperätutkimukset sekä selvittää pohjaveden pinnan
taso pohjaveden laadun takaamiseksi.
Kuva 14. Pohjavesialueet suunnittelualueen lähellä.
Nuolisen ja suunnittelualueen yläjuoksulla sijaitseva Pläkkisenjärvi on alueen
maanomistajien mukaan kuivumassa. Järvi sijaitsee pohjaveden muodostumisalueen rajalla, joten on mahdollista, että tämä viittaisi pohjaveden pinnan laskuun.
Toisaalta osa vesistä turvetuotannon myötä ohjataan nykyään pohjoiseen eikä
kohti järveä.
Maanomitus
Suunnittelualueen ja lähiympäristön kiinteistöjaotus on esitetty kuvassa 15. Suunnittelualueen omistaja on antanut suullisen luvan rakentaa kosteikko hänen omistamalleen maalle. Ennen rakentamisen aloittamista tulee pyytää häneltä vielä kirjallinen suostumus.
Suunnittelualue sijaitsee seuraavalla tontilla:
236-404-2-31, omistaja Peter From
Suunnittelualue rajautuu seuraaviin tontteihin:
236-404-35-0
236-404-2-7
236-404-2-11
236-404-36-1
236-404-2-20
236-404-2-29
Kuva 15. Kiinteistöjaotus suunnittelualueella.
4.2 Maastotutkimukset
Maastotutkimukset suoritettiin kahden päivän aikana 23.11 ja 27.11. Maastossa
tarkasteltiin pintapuolisesti alueen kasvillisuutta, pyrittiin muodostamaan kokonaiskuva suunniteltavan kosteikon sijainnista maisemassa, vesitaloutta ja korkeuseroja sekä silmämääräisesti että tekemällä maastomittaukset tehtiin GPS-laitteella
(kuva 16, kuva 17 ja kuva 18.) Maastotutkimuksissa henkilöitä oli yhteensä 2 ja
yhteensä työhön kului noin 16 tuntia. Käytetty korkeusjärjestelmä on N60. Alueesta on olemassa myös Maanmittauslaitoksen laatima laserkeilausaineistosta tuotettu korkeusmalli 2m, joka toimi hyvänä taustamateriaalina maastomittauksille.
Maastotutkimuksissa saatiin oletetusti selville, että suurimmat vesimäärät tulevat
koillisesta tulevasta ojasta. Maastokäynnin perusteella voidaan tarkastella tarkemmin maaston korkeuseroja ja laskea kaivettavien massojen määrä.
Kuva 16. Maastomittauksen tulokset.
Tontilla 236-404-36-1 sijaitsee viljelyskäytössä oleva pelto, jonka kuivatus avoojin on turvattava. Kyseinen tontti on alavaa, alimmillaan se on korkeudella
+50,9. Veden pinta laskeutusaltaissa on +50,54, eli noin 40 cm matalammalla
kuin pellon pinta. Tätä selittää osin lämmin sää, jonka seurauksena satanut lumi
oli sulanut. Järven veden pinta on korkeudella 50,49 m. Laskeutusaltaisiin laskevan ojan pohja on korkeudella 49,96 m.
Kuva 17. Suunnittelualueen keskiosa.
Kuva 18. Suunnittelualueen reuna-alue.
4.3 Vettymisvaikutukset
Maaston tasaisuuden vuoksi sekä suunnittelualueen vieressä olevan pellon kuivatuksen turvaamiseksi kosteikko voidaan perustaa vain kaivamalla. Mikäli kosteikko perustettaisiin patoamalla, vettymisvaikutuksia syntyisi tonteille 236-404-36-1
ja 236-404-2-20. Mikäli kyseisten tonttien omistajat haluavat, että kosteikkoa laajennetaan patoamisen avulla heidän mailleen, on heiltä sitä varten saatava kirjallinen lupa. Tällöin on myös haettava lupaa kosteikon perustamiselle aluehallintovirastosta. Vettymisvaikutukset muille tonteille pystyttäisiin ehkäisemään pengerryksillä.
4.4 Mitoitus
Kosteikon mitoitusvirtaamaksi suositellaan käyttää keskiylivirtaamaa MHQ. Mikäli kosteikkoon toteutetaan patoja tai penkereitä, tulee ne mitoittaa kerran 20
vuodessa tapahtuvan ylivirtaaman HQ1/20 perusteella /24/. Koska maasto on niin
alavaa, veden korkeutta ei voida nostaa eikä tällä keinolla kosteikon tilavuutta
kasvattaa. Mittaushetkellä veden pinta oli laskeutusaltaissa noin 5 cm korkeammalla kuin Nuolisessa. Alueella ei ole tehty virtaamamittauksia, joten mitoitusvirtaama eli keskiylivirtaama määritetään laskemalla käyttäen Seunan (1983) esittämää kaavaa. /24./
=  ∗ [0,018 ∗ ( +  )2 − 1,2 ∗∗ ( +  ) + 0,29 ∗ 0 − 0,50 ∗  + 126]
jossa A = valuma-alueen ala (km2)
C = peltojen osuus valuma-alueesta (%)
Is = päällystetyn maan tai avokallion osuus valuma-alueesta (%)
E0 = valuma-alueen purkautumiskohdan korkeus merenpinnasta (m)
Fs = kasvava puusto koko valuma-alueelle jaettuna (m3ha-1)
= 4,62 2 ∗ [0,018 ∗)(6,5 + 0,6)2 − 1,2 ∗ (6,5 + 0,6) + 0,29 ∗ 50
− 0,5 ∗ 32,5
+ 126]
= 538,86  = 46 483, 2
= 46 485
Saadusta tuloksen avulla voidaan määrittää vaadittava veden varastointitilavuus ja
kosteikon vaatima pinta-ala, jotta saavutetaan yhden vuorokauden viipymä. Tämä
takaa veden hitaan liikkeen, jolloin eroosion todennäköisyys vähenee, sedimentaatiota tapahtuu ja kemialliset reaktiot ehtivät tapahtua. /24./
Kosteikon tilavuus  =  ∗  = 1 ∗ 46 48 5
= 46 485 3
Selvitetään kosteikon tällöin vaatima pinta-ala, kun kosteikon syvyys on keskimäärin 0,8 m.
46 485 3
= 58 106 2 = 5,8 ℎ
Näiden tulosten perusteella suunnittelualue ei sovellu kosteikkokohteeksi sen vaatiman runsaan tilan vuoksi. Jos kosteikon keskisyvyys olisi 1m, tällöin kaivamis-
kustannukset nousisivat huomattavasti sekä kosteikko eikä soveltuisi vesilinnuille.
Tällöin kyseessä on enemmänkin vesiensuojelukosteikko tai laskeutusallas.
Tilaa kosteikolle on suunnittelualueella 5,3 hehtaaria, josta on käytettävissä vain
noin 1,7 hehtaaria. Mikäli viereiset maanomistajat suostuvat, kosteikkoa on mahdollista suurentaa tonttien 36:1 sekä 2:20 alueelle. Tätä varten maanomistajilta on
hankittava kirjallinen suostumus. Tällöin kosteikko voitaisiin perustaa patoamalla
sekä osittain kaivamalla. Pinta-alaksi tulisi tällöin enimmillään noin 6,5 ha.
Suunniteltu kosteikko on pinta-alaltaan noin 1,7 ha. Vesipinta-alaa tästä on noin
1,5 ha. Keskisyvyys kosteikolla tulisi olemaan noin 0,8m.Tällöinn suunnitellun
kosteikon tilavuus V = 16000m2 * 0,8 m = 12800 m3. Tästä voidaan laskea keskiylivirtaaman aikainen viipymä =
= 0,275  = 6,6 ℎ.Tällaisella vii-
pymällä teoreettisesti kosteikkoon jäisi karkeaa hiesua (0,006mm ) suuremmat
kiintoaineet /24/.
Maatalouden kosteikon suositeltava pinta-ala on 1–2 % valuma-alueen pintaalasta. Maataloudessa ympäristötuen erityistuen ehtona kosteikon rahoitukselle on
kosteikon oltava vähintään 0,5% valuma-alueesta. Metsätaloudessa kosteikon
suositeltava vähimmäiskoko on 0,5%. Taulukossa 6 on havainnollistettu, mitä erilaiset mitoitusvaihtoehdot tarkoittaisivat valuma-alueella käytännössä.
Taulukko 6. Suunniteltavan kosteikon mitoitusvaihtoehdot.
kosteikon mitoitus
462 hehtaaria
4.5 Kosteikon rakenteet
Suunnittelussa apuna on käytetty AutoCAD-ohjelmistoa. Kosteikko perustetaan
kaivamalla kuivana aikana, jotta kiintoainetta päätyisi Nuoliseen mahdollisimman
vähän. Kosteikko koostuu kolmesta syvänteestä, matalikosta, saarekkeista ja niemekkeistä (liite 4.) Tällä hetkellä alueella olevat laskeutusaltaat hyödynnetään pitämällä ne kosteikon syvänteinä. Nykyistä ojaa laskeutusaltaille joudutaan tukkimaan noin 10 metrin matkalta. Saarekkeilla ja niemekkeillä turvataan pesäpaikat
mahdolliselle linnustolle. Avoveden pinta-alaksi tulee noin 1,5 ha. Kosteikon reunat muotoillaan siten, että luiskien kaltevuuden tulee olla 1:3 tai loivempi eroosion ehkäisemiseksi. Nykyisten ojien luiskat tulee loiventaa. Tulouoman ja poistouoman luiskia voidaan myös kivetä tai istuttaa eroosion ehkäisemiseksi. Kasvillisuutta ja kivetystä tulee sijoittaa myös kaivettujen luiskien yläosaan tason +50,7 m
yläpuolelle, joka voi olla luiskia jyrkempi. Kyseisen tason on katsottu olevan korkein mahdollinen veden korkeus myös tulvien aikana. Harjanteiden leveyden tulee
olla noin 3 metriä, jolloin niitä voi hyödyntää sedimenttien tyhjennyksessä. Kosteikko on pyritty suunnittelemaan siten, että oikovirtauksia ei synny, eli hydraulinen tehokkuus on pyritty saamaan mahdollisimman korkeaksi. Kosteikon elementit pyritään rakentamaan jo paikalla olevasta materiaalista kuten kaivetuista massoista.
Maasto kohoaa kohti kaakkoa, joten kosteikkoon toteutetaan matalikko kaakkoiseen osaan, jolloin kaivumassoja syntyy vähemmän. Pohjoisempi osa matalikosta
voidaan vaihtoehtoisesti kaivaa pohjan tasoon, jolloin vesitilavuus lisääntyy.
Maasto on kaakossa suunnittelualueen rajalla 2,9 metriä korkeammalla kuin kosteikon pohja. Laskeutusaltaisiin laskevan ojan pohja on korkeudella 49,96 m.
Kaivetaan kosteikon pohja pääasiassa korkeuteen N60 +49,7 m. Syvänteet kaivetaan noin 0,7 m ojan pohjaa syvemmäksi tasoon N60 +49,0 m. Kosteikosta laskevan ojan rummun pohjan korkeus on +49,6 m. Saaret ja niemet tasataan tasoon
+51,0 m. Alueen korkeussuhteet selviävät poikkileikkauksista (liite 5.) Kaivettavia massoja 1,7 hehtaarin alueelta syntyy noin 26 000 m3.
Alueelta kaivettavat kivet hyödynnetään maisemointiin sekä penkereiden tukemiseen ja kosteikon pohjalla virtaamien ohjaamisessa. Kaadetut puut tulee kuljettaa
pois alueelta. Osa kaivumassoista voidaan sijoittaa kosteikon penkereisiin. Mikäli
viereisen tontin 236-404-36-1 omistaja haluaa, voidaan kaivumassat sijoittaa kalkittuina hänen pellolleen. Pellolle levitettävät kaivumassat tulee kalkita
10tn/hehtaari.
Kosteikolle voidaan istuttaa matalikolle, kosteikon tulo-ojaan tai poistouomaan
kasvillisuutta hidastamaan veden kulkua. Kylvettäessä ja siirrettäessä kasveja kosteikolle on hyvä suosia paikallisia lajeja. Suurimman osan kosteikon kasvillisuudesta on hyvä levitä luontaisesti alueelle. Tämä on myös taloudellisin vaihtoehto.
4.6 Hoito- ja kunnostusmenetelmät
Kosteikko vaatii hoitoa ja kunnostusta, jotta ne säilyttävät vesiensuojelulliset tavoitteensa sekä lajiston monipuolisuuden. Muutoin puhdistusteho kärsii. Kosteikon hoito ja kunnostus jää perustettavan yhdistyksen tai viljelijän vastuulle sopimuksesta riippuen.
Kosteikkoon luoduista laskeutusaltaista ja syvänteistä tulee poistaa kertynyt liete
tarvittaessa. Sen voi hyödyntää esimerkiksi uudestaan pelloilla ravinteena tai käyttää viherrakentamisessa maanparannusaineena /28/. Mahdollisen linnuston kannalta ruoppaaminen olisi syytä suorittaa talvella, pesimäkauden ulkopuolella, kun
virtaamat ovat pieniä /1/. Kiintoaineen kerääntymistä kosteikkoon tulee tarkkailla
vuosittain ja poisto tulee suorittaa ajoissa tarpeen mukaan syvänteiden täyttyessä.
Massat tulee sijoittaa niin, etteivät ravinteet valu takaisin veteen. Huoltotienä voitaisiin osittain hyödyntää tietä, joka on suunnittelualueen länsipuolella ja on pääosin mökkiläisten käytössä. Samaa tietä on hyödynnetty nykyisten laskeutusaltaiden tyhjennyksessä.
Mikäli istutetaan järvikaislaa tai järviruokoa tulee huolehtia, etteivät ne pääse valtaamaan koko vesialaa, jolloin mahdollinen linnusto ei enää viihdy kosteikolla.
Kasvillisuuden niitto voidaan suorittaa esimerkiksi talvella jään päältä ja niittojätteen tulee kuljettaa pois kosteikolta. Sen voi hyödyntää esimerkiksi kuivakäymälöissä tai kasvimaalla.
Kosteikon valmistumisen jälkeen penkereet ja patorakenne painuvat, joten näiden
tarkistus on välttämätöntä. On myös hyvä tarkistaa, että juoksutusrakenteet ovat
pysyneet ennallaan, kiveys ei ole liikkunut tai eroosiota aiheutunut. Varsinkin ensimmäisinä vuosina tarkistukset on hyvä tehdä vähintään keväisin suurten virtaaminen jälkeen. /24/
4.7 Kustannukset
Kosteikon kustannukset muodostuvat rakentamiskustannuksista sekä huoltokustannuksista
Kosteikon perustamisen suurin kustannus on tässä tapauksessa kaivaminen. Massoja on kaivettava pois yli 26 000 m3. Kaivumassojen hinta on yleisesti noin
2e/m3, jolloin kaivamisen kustannukset olisivat noin 52 000 euroa. Muita perustamiskustannuksia tulee maaston raivauksesta, kiviverhoilusta, massojen muotoilusta ja siistimisestä sekä mahdollisesti kaivumassojen kalkituksesta.
Kosteikon perustamista varten ei välttämättä saa maatalouden ei-tuotannollista
investointitukea, sillä pellon osuus valuma-alueella on liian pieni. Viranomainen
voi tässä kuitenkin joustaa. Mikäli maatalouden ympäristötukea on mahdollista
saada kohteeseen, kosteikon toteuttamiseksi tulee perustaa yhdistys, jonka vastuulle toteuttaminen ja kunnossapito annetaan. Myös viljelijöiden on mahdollista
saada maatalouden erityistukea. Mikäli alueen viljelijät kiinnostuvat projektista ja
haluavat kosteikon maalleen, voivat he ottaa vastuun toteuttamisesta ja vuokrata
vastikkeetta tai pientä korvausta vastaan suunnittelualueen maat. Kosteikon voi
toteuttaa myös usean kosteikon ketjuna. Metsäkeskus toteuttaa KEMERArahoituksella luonnonhoitohankkeissaan kosteikkoja, joten Metsäkeskuksen kiinnostusta on hyvä tiedustella. Alueellisten maaseutuohjelmien eli LEADERhankkeiden kautta voi olla mahdollista saada hankerahoitusta /24, 27/. Kosteikon
rakentamiseksi voidaan periä myös kertaluontoinen vesienhoitomaksu alueen
käyttäjiltä tai maanomistajilta.
Ylläpito- ja hoitokustannukset muodostuvat lietteen tyhjennyksestä, kalkituksesta
ja kuljetuksesta, kasvillisuuden niitosta, puuston raivauksesta ja kuljetuksesta.
Mikäli kohteelle saadaan rahoitus maatalouden ei-tuotannollisten investointien
tuesta, saadaan näin myös hoitokustannuksiin korvauksia. Kaikkien altaiden tyhjentäminen maksaa yhteensä noin 700 euroa.
4.8 Tarvittavat luvat
Kosteikon perustaminen kaivamalla ei edellytä vesilain mukaista lupaa /14, 5 luku
3§/. Mikäli lännestä tulevaa uomaa muutetaan siten, että Jylhän suunnasta tulevat
valumavedet ohjataan suunnittelualueelle, tarvitaan tähän tontin 236-404-36-1
omistajan kirjallinen lupa. On suotavaa tehdä ojitusilmoitus ELY-keskukselle 60
vuorokautta ennen ojitusta /14, 3 Luku 6§/. Mikäli kosteikko päätetään perustaa
patomalla, jolloin tontit 236-404-36-1 ja 236-404-2-20 peittyvät veden alle, on
aluehallintovirastolta haettava lupa kosteikon perustamiseksi /14/.
Kosteikot ovat luonnostaan jatkuvassa muutoksessa, sillä ne kasvavat umpeen.
Sedimentaatio onkin kosteikkojen tärkein puhdistusmekanismi. Kunnossapito on
kuitenkin tärkeää, sillä kosteikot ovat merkittäviä vesiensuojelun, tulvasuojelun,
luonnon monimuotoisuuden turvaajia. Kosteikot ovat useiden selkärangattomien,
lintujen ja nisäkkäiden luontaisia elinympäristöjä. Koska kosteikot ovat merkittävästi vähentyneet maanmuokkauksen seurauksena, ovat osa näistä lajeista myös
uhanalaisia tai silmällä pidettäviä. Ylläpitämällä kosteikkoja turvataan näiden lajien elinympäristöjä. Tiukentuvassa taloustilanteessa toimet on suotava kohdistaa
mahdollisimman tehokkaasti niin, että kosteikon perustamisella saadaan aikaan
mahdollisimman paljon hyötyä. On hyvä miettiä myös muita toimia, kuten uomien luonnonmukaistamista ja pohjapatojen rakentamista, laskeutusaltaiden tekoa
sekä tulva-alueiden palauttamista.
Tehokkaampaa toimintaa kosteikkojen perustamiseksi ja ylläpitämiseksi tulisi kehittää. Turvetuotantoalueiden soveltuvuutta tulvavesien pidättämiseen on selvitetty Kyrönjoen ja Lapuanjoen valuma-alueilla. Alueiden muuttaminen kosteikoiksi
olisi merkittävää, sillä niiden veden varastointikyky ja -tilavuus olisi suuri. Tulevaisuudessa kosteikoista tiedottamista voisi tehostaa maanomistajille ja metsänomistajille, metsästysseuroille, kyläyhdistyksille. Uusien kosteikkojen perustamisen sijaan vanhojen kosteikkojen ylläpito sekä Metsäkeskuksen ja mahdollisesti
myös Riistakeskuksen perustamien kosteikkojen ylläpitoa tulisi kehittää. Ylläpito
on usein halvempaa kuin uusien rakentaminen.
Työssä selvitettiin Pohjanmaan maakunnan alueelle perustettuja ja lähiaikana perustettavia kosteikkoja, joita löytyi yhteensä 92 kappaletta. Selville saaduista kosteikoista laadittiin paikkatietomuotoinen kartta, jota ELY-keskus voi hyödyntää
esimerkiksi vesienhoidon suunnittelussa. Selvityksessä priorisoitiin maatalouden
kosteikot. Näiden osalta saatiinkin lähes kaikkien tiedot. Niitä on perustettu selvitysalueelle 34 kappaletta ja rakennusvaiheessa on noin 9 kappaletta. Rakennusvaiheessa olevista kosteikoista 2 on peruskuivatushankkeiden yhteydessä toteutettavia kosteikkoja. Muita selvitettyjä kosteikkoja olivat riistakosteikot, metsätalou-
den kosteikot sekä EAKR-hankkeiden kosteikot. Riistakosteikkojen tietoja löytyi
8 kosteikolta. Todellisuudessa niitä on perustettu huomattavasti enemmän. Metsätalouden kosteikkoja löytyi alueelta 25 kappaletta, tosin myös näiden osalta merkittävä osa jäi selvittämättä. Tässä syynä oli tiedon hajanaisuus ja täten tähän työhön sisältyen liian suuri työmäärä. Tulevaisuudessa olisikin hyvä saada sähköiseen muotoon myös metsätalouden kosteikkojen tiedot. EAKR-hankkeissa tehtyjen kosteikkojen tiedot olivat myös erittäin hajallaan kunnilla ja hankkeista vastaavilla. Joitain tietoja onnistuttiin kokoamaan, mutta myös näiden osalta jatkoselvitys on tarpeellinen. EAKR-hankkeiden kosteikot olivat tavoitteeltaan vaihtelevia. Kosteikkoja EAKR-hankkeista löytyi yhteensä 15. Yleisesti voidaan sanoa, että perustettujen kosteikkojen osalta kaikkia haluttuja tietoja ei saatu kerättyä tiedon hajanaisuuden vuoksi. Työtä tehdessä selvisi, että suunnitelmia kosteikkojen perustamisesta on tehty paljon, mutta niitä on myös jäänyt toteuttamatta
useita. Samoin on selvää, että Metsäkeskus on aktiivisin kosteikkojen ja laskeutusaltaiden toteuttaja selvitysalueella.
Nuolisen tapauksessa kosteikon perustaminen suunnitellulla paikalle ei ole kustannustehokas ratkaisu Nuolisen tilan parantamiseksi. Tehokkaampaa olisi tehdä
alueelle useampi pienempi kosteikko yläjuoksulle tai muokata nykyiset ojat luonnonmukaisemmiksi. Kosteikon toteuttaminen kaivamalla on merkittävästi kalliimpaa, kuin patoamalla perustettava kosteikko.
Aitto-oja, S., Rautiainen, M., Alhainen, M., Svensberg, M., Väänänen, V.,
Nummi, P. & Nurmi, J. 2010. Riistakosteikko-opas. Multiprint Oy. Vantaa. Metsästäjäin Keskusjärjestö, Pohjanmaan riistanhoitopiiri. Helsingin yliopisto. Maaja metsätalousministeriö.
Asetus peruskuivatustoiminnan tukemisesta. (530/198) Viitattu 15.1.2015.
http://www.finlex.fi/fi/laki/alkup/1998/19980530#Pidm236848
Etelä-Pohjanmaan ELY-keskus. 2014. Vesien tilan parantaminen vaatii
tehokkaampia toimenpiteitä. Viitattu 2.10.2014. https://www.elykeskus.fi/web/ely/-/vesien-tilan-parantaminen-vaatii-tehokkaampia-toimenpiteitaetela-pohjanmaan-ely-keskus-#.VTI519Ltmko
Etelä-Pohjanmaan turvetuotannon vesistövaikutusten arviointi. Viitattu
3.1.2015. http://www.epliitto.fi/upload/files/
Turvetuotannon_vesistovaikutukset_osa_1.pdf
Happamat sulfaattimaat -palvelu. Geologian tutkimuskeskus GTK. Viitattu
20.4.2015. http://gtkdata.gtk.fi/Hasu/index.html
Heikkilä, J. 2014. Puhelinkeskustelu 8.12.2014.
Högmander, P. & Pehkonen, T. 2014. Turvetuotannon ja metsätalouden
vesiensuojelun kehittäminen. TASO-hankkeen loppuraportti.
Kartta ELY-keskuksen toiminta-alueesta. Viitattu 7.10.2014.
http://elyintra.alh.fi/etela-pohjanmaa/Toiminta/ymparisto/Documents/
ELY-karta_2011_ny.pdf
Kekäläinen, H. 2015. EAKR-hankkeissa perustetut kosteikot. Email [email protected] 5.1.- 29.1.2015.
/10/ Keski-Pohjanmaan liitto. 2015. Vahvistettujen vaihemaakuntakaavojen ja
ehdotuksen yhdistelmä. Viitattu 15.3.2015. http://www.keski-pohjanmaa.fi/Data/
Upload/702f8d5d-0aae-4d0f-af4ffe0221f36195_MAAKUNTAKAAVAYHDISTELM%C3%84%20VAIHEET%2
01&2&3_VAHVISTETUT%20JA%20VAIHE%204_EHDOTUS.pdf
Keskustelu Matti Seppälän kanssa 19.12.2014.
/12/ Kosteikot metsätaloudessa – selvitys. Viitattu 8.1.2015.
http://www.ymparisto.fi/download/noname/
%7BB87387EB-54B0-44CB-98A0-7725E67BE05D%7D/91694
Kyrönjoen vesistöalueen tulvaryhmä 2014. 2014. Ehdotus Kyrönjoen vesistöalueen tulvariskien hallintasuunnitelmaksi vuosille 2016-2021. Viitattu
15.10.2014. http://www.ymparisto.fi/download/noname/
%7B043AF40D-652D-43DA-A3E5-0FF19BB09168%7D/103618
L 27.5.2011/587. Vesilaki. Säädös säädöstietopankki Finlexin sivuilla.
Viitattu 2.10.2014. http://www.finlex.fi/fi/laki/ajantasa/2011/20110587#L3
/15/ L 24.10.1997/947. Laki peruskuivatustoiminnan tukemisesta. . Säädös
säädöstietopankki Finlexin sivuilla. Viitattu 15.2.2015.
http://www.finlex.fi/fi/laki/ajantasa/1997/19970947
/16/ Laakso, J., Uusitalo, R: & Yli-Halla, M. 2014. Laskeutusallas-kosteikosta
poistettavan sedimentin peltolevitys – Onko maatalouden kosteikkosedimentin
fosforista kasvinravinteeksi? Suomen Maataloustieteellinen Seura.
/17/ Laihianjoen vesistöalueen tulvaryhmä 2014. 2014. Ehdotus Laihianjoen
vesistöalueen tulvariskien hallintasuunnitelmaksi vuosille 2016-2021. Viitattu
%7B87DF2848-C081-4F6D-B080-128AB47AC69C%7D/103635
/18/ Lapuanjoen vesistöalueen tulvaryhmä 2014. 2014. Ehdotus Lapuanjoen
%7B3B6A6595-FF5B-486D-9CAB-E66C7395FE2A%7D/103629
/19/ Maaseutuvirasto. Ei-tuotannollisten investointien tuki. Viitattu 10.10.2014.
http://www.mavi.fi/fi/tuet-ja-palvelut/viljelija/Sivut/
ei_tuotannollisten_investointien_tuki.aspx
/20/ Manner-Suomen maaseudun kehittämisohjelma, hyväksytty 12.12.2014.
https://www.maaseutu.fi/fi/maaseutuohjelma/Sivut/default.aspx
/21/ Mikkola-Roos, M. & Niikkonen, T. 2005. Kosteikkojen kunnostuksen ja
hoidon parhaat käytännöt kuudella Life-kohteella Suomessa. Life CO-OP –
hankkeen tulokset. Helsinki. Erweko Painotuote Oy.
/22/ Niinimäki, J. & Penttinen, K. 2014. Vesienhoidon ekologiaa. Ravintoverkkokunnostus. Helsinki. Books on Demand GmbH.
/23/ Pellas, S. 2014. Rannikon alueella toteutetut riistakosteikot. Email [email protected] 14.10.-15.10.2014
Puustinen, M., Koskiaho, J., Jormola, J., Järvenpää, L., Karhunen, A.,
Mikkola-Roos, M., Pitkänen, J., Riihimäki, J., Svensberg, M. & Vikberg, P. 2007.
Maatalouden monivaikutteisten kosteikkojen suunnittelu ja mitoitus. Vammalan
Kirjapaino Oy. Vammala. Suomen ympäristökeskus SYKE
/25/ Siekkinen, J. 2014. Kotiseutukosteikko Life_n kosteikkojen luontovaikutukset seurantojen perusteella. Kosteikkopäivät 1.-3.9.2014. Helsinki. [esitelmä]
/26/ Siekkinen, J. 2014. Kotiseutukosteikko Life+ -hankkeen kosteikot. Email
[email protected] 9.10.2014.
/27/ Vesiensuojelun suuntaviivat vuoteen 2015. Valtioneuvoston periaatepäätös. 2007. Ympäristöministeriö. Vammalan Kirjapaino Oy. Vammala.
/28/ WWF. Kosteikot vesiensuojelun apuvälineenä. Viitattu 1.10.2014.
https://wwf.fi/mediabank/1253.pdf
/29/ Ympäristöhallinnon Pohjavesitietojärjestelmä (POVET). Suomen ympäristökeskus. Viitattu 14.1.2015. https://ahp2.ymparisto.fi/scripts/povetsite/
povetsite.asp?Method=MAKESITEOBSERVATIONLIST&txtSiteId=19684
/30/ Ympäristötiedon hallintajärjestelmä Hertta. Viitattu 19.4.2015.
https://wwwp2.ymparisto.fi/tietoapalvelusta.html
/31/ Åman, T. 2014. Otso Metsäpalveluiden metsätalouden kosteikot.
YLEINEN SIJAINTIKARTTA 1:10 000
Pohjavesialueen raja
Pohjavesialueen osa-alueen raja
Pohjavesialueiden välinen raja
Varsinaisen muodostumisalueen raja
Vettä läpäisevä rantaviiva
YKSITYISKOHTAINEN SUUNNITELMAKARTTA
Poikkileikkaus A-B
Poikkileikkaus B-C
Poikkileikkaus C-D
PELTOJEN KALTEVUUS VALUMA-ALUEELLA
Lähde: SYKE. Vesistömallijärjestelmä.
EAKR-HANKKEIDEN KOSTEIKOT
Purmojärven kunnostushanke, Kauhava
Hyypänjoen luonnonmukainen kunnostus, Kauhajoki
o Kosteikot on suunniteltu hankkeessa, toteutus on ympäristötuen
erityistuen turvin.
Paalijärven ja sen valuma-alueen ympäristöllinen kehittäminen, Alajärvi
Paskolammen kunnostus, Lappajärvi
Alajärven ulkoinen kuormitus kuriin, Alajärvi
o Kosteikkoja on suunniteltu 2 kpl
Alajärven kunnostus
o Metsäkeskus on toteuttanut 1-2 kosteikkoa omassa hankkeessaan
Latojoen-Unkanpuron tehostamistyöt.
Kuortanejärvi kuntoon!
o Käsittää ilmeisesti hankkeen Kuorasjärven ja Kaarankajärven kosteikoista.
Kuorasjärven vesiensuojelun, maisemanhoidon ja virkistyskäytön edistäminen
o Hankkeessa toteutettu 3 kosteikkoa
Alavuden ja Töysän vesistöhanke
o Hankkeessa tehty suunnitelma Akkojärven kosteikosta, toteutuksesta ei tietoa. Kyseessä on ilmeisesti riistakosteikko.
Vähävuosjärven lintuvesikunnostus, Kauhava
Elinvoimainen Lestijoen vesistö
Ylijärven riistakosteikko
Ullavanjärven kunnostus
o Kosteikon toteutuksesta ei tietoa
TURVETUOTANNON KARTTA VALUMAVESISTÄ
Lähde: Planora Oy.
POHJOIS-KARJALAN AMMATTIKORKEAKOULU KOSTEIKKOSUUNNITELMA SAIRALAN TILALLE 1
KOSTEIKOT VESISTÖKUORMITUKSEN PIENENTÄJÄNÄ
KARELIA-AMMATTIKORKEAKOULU Ympäristöteknologian koulutusohjelma Antti Karhapää
TORHON VALUMA-ALUETARKASTELU JA ALUEEN KUNNOSTUSSUOSITUKSET Ammattikorkeakoulun opinnäytetyö
SORANOTTOPAIKAN JÄLKIHOITOSUUNNITELMA Antti Jylhä